
Quum assidua lectione Lucretii poema pervoluta- 
rem, nec propria contentus admiratione locos accu- 
ratissime excerperem pulcherrimos, quos discipulis 
meis in vernaculam linguam vertendos traderem et 
ediscendos, perssepe animum subiit quaestio cur tan- 
tum poetam, quem optime noverat nec semel imita- 
tus est, quin et omnino philosophici carminis genus 
tali opere nobilitatum, in doctissima eadem atque 
lepidissima ad Pisones epistola, silentio Flaccus prae- 
termiserit. Atqui videbam Aristotelem, quanquam et 
ipse philosophus sit, et poeticarum rerum, sicut 
ceterarum omnium, acutissimus indagator, adeo 
totum hoc poematum genus contemnere, ut in opus- 

culo de Poetica vix poetae nomen Empedocli con- 
cedat (1). Unde, ni fallor, Bolseus noster, veterum 
studiosissimus imitator, in uberiore ac rectius ordi- 
nata poematum enumeratione, de poesi philosophica 
omnino tacet, ita ut non Empedoclem tantum, sed 
et Lucretium plane ignorare videatur. 

Esse tamen aliquam philosophici poematis natu- 
ram, quanquam summi viri eam e poesis finibus 
velut exsulare jusserint, quis nunc neget? Quum 
veteres OecopY^Ttxw; potissimum quaestiones hujusmodi 
habeant, nos laTopixco^, nil mirum si de multis rebus 
aliter atque ipsi docuerunt judicamus. Uli quid esse 
possit aut debeat, certis principiis inducti, quae, ut 
vera sint , forte angustiora merito videantur , inqui- 
rebant, nos quid sit atque fuerit. Unde recte conclu- 
ditur, ut post Homerum epicum carmen, post iEschy- 
lum Sophoclemque tragoediam , slc et post Lucre- 
tium poema philosophicum , licet minus omnibus 
numeris absolutum, et esse et haberi. Ex altera au- 
tem via possumus in aiteram rursus ingredi, quaerere 
videlicet quale sit, ratione judice, hoc carminis genus, 
quibus legibus parere debeat, quibus virtutibus verae 
poesi sese ascribat , quibus vitiis ab ea excludatur. 

(1} OuSiv ik xoivov loTiv '0(i.i^p<o xal '£(jL7rc$oxXei TrXJjv t& (jLETpov * 
$i& Tov {jiiv 7roiY)T^v Sixatov xaXeiv, tov Si cpu^toXoYOv (aSXXov ^ iuoit)- 

Ti(v. Poet. 1. In alio autem ac maxime desiderando IlEp\ IIoiv]- 
tGv libro, teste Diogene^ longe alia scripserat : "Oti xa^ 6fiiripi- 

xbc 6 '£(Aits$oxX9)c, xat ^sevoc irepl t^^v cppdlaiv ycyovs, (XETacpoptxdc te 
<&v, xa\ ToicaXXoi? Ttepi iuoir|TixV liuiTeuYfJiaffi *^po)(jLEvoc. Diog. Laert. 
VIII, 57. De quajudicii inconstantia, si ambo loci vere Aristo- 
telis sunt, alii viderint. 

Quod quum a nemine hactenus satis tractatum atque 
enucleatum viderem, expendere pro virili parte, et, 
quantum vires suppeditent, explanare institui. Sed 
ne latius evagetur haec mea commentatio, intra Lu- 
cretium me continebo, inquirendi ac dijudicandi 
amplissimam et nobilissimam materiem. 

Ad quam disputationem agressurus, quum multa 
aha, tum id mihi imprimis desiderandum sentio, 
quod magistrum doctissimum atque omni humani- 
tatis genere expoUtum audire nequiverim, qui, dum 
de nostro poeta in hac Sorbonensi domo ssepius 
disserit , eum , ut non semel dictum est , quasi sui 
juris fecit, et quem , ut Valckenarium Ruhnkenius 
6(XYipix(oTaTov, sic significantiore verbo omnium homi- 
num in Lucretio versatissimum dicere et veUm et 
aequum sit. Utinam in illo felici auditorum coetu, 
ut quondam, tunc quoque sedere attentus et gratus 
potuerim! Hoc praecipuis provinciaHs vitae incom- 
modis adnumerem, quod nos procul a dilectissimis 
magistris abstrahat; nam hbri emi possunt, vivam 
docentis vocem quis reddet absenti? Tres mihi 
tantum aditiales orationes consulendi copia fuit (1), 
ih quibus quo plura discebam, eo in majus exar- 
descebat plenioris disciplinae desiderium. Quam 
quum justa officia mihi inviderent, non ideo abji- 
ciendos codices censui, nec deplorandas vigilias; sed 
potius operi eo acrius insistendum ; de ceteris beni- 
gnitati judicis confisus, quippe qui expertus sim eos 



(i) Annopum 1856, 1858, 1859. 



.; 

in judicandis aliorum laboribus sequissimos esse 
atque indulgentissimos qui plurimum ipsi et possint 
et sciant. 

Ac vereor ne quis miretur me de philosophico poe- 
mate speciahter ponere quaestionem, quod cum uni- 
verso didascalicae poesis genere (nostrates graeco 
verbo didacticam vocant) jungendum esse videatur, 
cujus manifeste pars sit et de qua pendeat. Quod 
crimen ut ante occupem quam inferatur, ingenue 
fatebor multa quae dixi, vel mox dicturus sum, non 
ad Lucretium tantum, sed ad ceteros omnes perti- 
nere qui (si poetae versum refingere liceat) 

Et prodesse volunt et idonea dieere vitae (1). 

Jure'tamen, ni fallor, hoc contendam, ea carmina quae 

in doctrinis philosophiae exponendis versantur, inter 
omnia quibus aliarum artium praecepta continentur 
locum obtinere separatum ac suum. Etenim quid ve- 
rius ea didascahcae poesis historia quam vir claris- 
simus paucis verbisdelineavit? (2) Scilicet tres esse 
aetates, totidem hujus generis formas, quum primum 
praecepta sapientiae homines doceat , ut Hesiodus , 

(1) Ita Bolaeus iion de philosophico tantum poemate^ sed 
et de toto didascalico genere, quanquam ex eo tantum sibi 
glorise acquireret, ne verbum quidem fecit ; ita ut qui JSneida 
et Eclogas intelligenti laudet admiratione, de Georgicis (qui- 
bus quid pulchrius ac perfectius, quid dignius quod poetis 
exemplum proponatur?) omnino taceat. 

(2) M. Patin. Introduciion d Vetude du Poeme de la Nature. 
1856. 

Theognis, Rhocylides, SoIod, Pythagoras, nonnulli 
aUi apud Graecos fecerunt, quibus respondent apud 
Romanos pythagorici poematis auctor Appius Caecus, 
et ille de litteris latinis multipUci ex parte optime 
meritus Ennius , qui Protrepticum carmen suis ope- 
ribus adscripsit (1); deinde altius insurgere audeat, 
et firmiore oculo quae vera sunt , ut solem aquila, 
intueri , quum Xenophanes, Parmenides, Empedo- 
cles naturam rerum versibus complectantur , cpios 
sequebatur fortasse Ennius in EpicharmOj certe Lu- 
cretius; tum demum ad describenda tantum ea 
quibus expUcandis impar sit sese convertat, cum 
Arato coeU miracula , cum Nicandro vim remedio- 
rum, cum Eratosthene artium originem^ in quibus 
imitandis tum ambo Varrones, tum ipse TulUus, alte- 
ram et majorem gloriam mox occupaturus, multum 
operae posuerunt. Nam de VirgiUo aUas dicemus. 

Alteram autem generis ejusdem partitionem facie- 
bat vir superioris saecuU, cujus laudes iUo tempore 
plus aequo celebratae apud nostrates obUvione paula- 
tim obsolescere et exstingui videntur, nec immerito, 
si quid sentiam aperte profiteri Uceat (2). Qui quum 
didascaUcam poesim eam esse diceret quse versibus 
qux vera sint describenda sibi proponat, tria in ea 

(1) Clondiderat et M. Cato Carmen de moribus (vid. Aul. 
Gell. XI^ 2)^ cujus rarissima fragmenta. sotadeis versibus^ ut 
opinatur, descripta^ collegit atque edidit Alf. Fleckeisenius, 
in opusculo quod inscribitur Catoniance poesis reliquix^ Lip- 
sise, 1854. 

(2) L'abb^ Batteux, Principes de Littirature^ 3« partie. De 
la po&ie didactique. 

genera distinguebat : hisloricorum nem^e poematum, 
in quibus, ut in Lucani Pharsalia, non deos j sed 
homines tantum agentes poeta inducat, et res ut 
evenerint narret, nullo ementitorum omamentorum 
adjumento; dein philosophicorum j in quibus pri- 
mum Lucretius locum obtineat ; postremo didascu' 
licorum^ quae regulas ac prsecepta artium tradant, 
agriculturae dico, ut Georgica. En qua partitione, 
cum primam ejus partem minime probandam exi- 
stimem, id tantum coUigere volo, philosophicum 
poema ita a ceteris didascalicis natura ipsa dif- 
ferre ut de eo separatim tractare tuto liceat. Quid 
quod , ut nuper videre fuit, tantam rerum varieta- 
tem admittit , tot diversissima argumenta tam lato 
ambitu didascalica poesis amplectitur? Velpoetaset 
operum titulos enumerare longi operis sit ; quod 
neutiquam mihi proposui. Elegi , pro meis viribus, 
non modo genus inter genera , sed et inter poetas 
poetam unum, a quo discam (de spe conatuque ne 
depellar faxint dii) quatenus et quibus conditionibus 
philosophiae ac poesispossit esse consortium. 



I. 



Non igitur apud antiquos illos commorabor sa- 
crarum rerum interpretes , e quibus philosophiam 
ortam esse satis constat ; nec quod Orphica carmina 

Aristoteles dixerit pythagorei Cercopis esse (1), et 
ipsi nobilissimae sectae duci ac magistro versus ssepe 
adscripti sint, in iis tempus teram. Nec magis de 
Hesiodo disseram , quanquam inter philosophos a 
Plutarcho numeretur , multaque sapienter atque 
utiliter praecipiat quae moralis pars philosophiae uullo 
pacto abnuere velit. Nam quum philosophia in di- 
vinarum humanarumque rerum cognitione verse- 
tur, quidquid poeta quivis seu de deo (non fabulis^ 
sed ratione magistra), seu de hominum natura, de 
fato, de moribus, de virtutibus ac vitiis, verum aut 
falsum in carminibus profert, id sibi ea suo jure re- 
poscit ac vindicat suum. Cujusmodi multa videmus 
vel in comoediis et tragcediis , ut ea Enniani Telamo- 
nis quibus populus, teste TuIIio (2) , magno plausu 
assentiebatiur , 

Ego deum genus esse semper dixi et dicam coelitum, 
Sed eos non curare opinor quid agat hominum genus; 

in quibus Lucretium ipsum audire te credas, nisi 
metri interesset discrepantia. Sed de his hactenus. 

Sunt autem alii apud Grsecos, ut dixi, poetae, quos 
praetermittere et transire nefas sit, quippe qui artem 
philosophici poematis inchoaverint, seque Lucretio 
praebuerint imitandos, Xenophanes^ et Parmenides, 
et Empedocles, quorum accisee reliquiae adhuc le- 
guntur. Poetas dico, quos melius esset philosophos 

(1) Cic. de NaL Deor. I, 38. ConL Clem. Alex. Strom. I, 
p. 397 (ed. Oxon.) ; Suid. in 'Op<peu?. 

(2) Cic. de Divin. II, 50. 

dicere, nobilissimos quidem et studio dignissimos. E 
quibus duo primi non delectu, sed uecessitate, ver- 
sibus doctrinas suas enuntiaverunt ^ idque ideo tan- 
tum ut docerent audientes, non ut deiectarent^ quum 
nuUi vel saltem pauci illis temporibus prosa oratione 
scriberent^ ac primus Anaxagoras philosophiam pede- 
strem ire docuerit (1). Undepaulo iniquius sit sum- 
mis viris vitio vertere si poeticos lepores apud eos 
requiramus. Quod ut in Xenophane plane concedam, 
Tullioque assentiar minus bonos esse judicanti (2) 
eos versus quos Colophonius senex fortasse non 
scripsit, sed^ ut verbo Diogenis utar, Ipfa^j/ci^Tiaev (3), 
ita nolim ad Parmenidem redundare duriorem exi- 
stimationeni , et Proclum nimii fastidii insimulem 
quum scribat eum prosa potius quam poetica loqui 
oratione (4). 

Cujus ne in praestanti illo ac magnifico prooemio 
commorer ab aliis jam satis laudato, de eo tamen id 
primum velim dicere, inde fortasse in hanc mentem 
Lucretium inductum fuisse ut et ipse poemati suo 
insigne splendidumque exordium^ ^l^ si Pindarice 
loqui liceat, TviXauY^; wpoacoirov praeponeret. Quin et 
duos ejusdem prooemii locos latinum poetam expres- 
sisse crediderim, currus nempe praeclaram imaginem 

(1) Diog. Laert. H, a, 8. Clem. Alex. Strom. I, p. 364 (ed. 
OxoQ.].ItacarmendeAstrologicis, teste Diogene, Thales scri- 
pserat, idem fortasse quod Suidas Ilepl M6Tea>p(i>v nominat. 

(2) Cic. Academ. L Liv. II, 23. 

(3) Diog. Laert. IX, 2. 'kXkk xa\ aOtb; If f a^^oiaci xi lauiow. Sed 
paulo ante legitur yiypa^z Bl xal cv Iircatv 

(4) Proclus, in Plat. Parmen. T. IV, p. 62. {V. Cous.) 

quo per cethera ad limen Sapientiae Parmenides fer- 
tur, cum dixit ipse : 

Quandoquidem semel institui consceudere currum (1)... 

(Vellem sequentes versus certius possint adscribi, 
nec inter hariolantium editorum conjectiuras eligere 
opus sit) (2) ; et nobilissimum illud promissum Deae 
audientem docentis: 

Xpscl) B£ az TTCKVTa luuOsaOai 

XpYj $ox(fX(o; Y^^^^^ ^^^ TravTO^ TravTa 7r6pa>vTa (3), 

cujus non immemorem credam Lucretium ea prse- 
stantissima de Epiciuro dixisse, qui multa divinitus 

Dare dicta suerit, 
Atque omnem rerum naturam pandere dictis (4). 



(1) Lucr. VI, 47 (Lachm.). 

(2) Mss. Yentorum exirtant placentur omnia rursumi 

Qus fuerint sint placato conversa favore. 

Lambinus. Vincendi spes hortata est^ atque obvia cursu 
Qu8B fuerant, sunt placato conversa furore. 

Lemaire. ^Ventosumexhortasplaudens, maleetomniarursum 
Quse fuerint^ sint placato conversa favore. 

Lachmann. Ventosum et certant plangentia flamina rursum, 
Quad fuerinty sine, placato conversa furore. 

Conf. imitationem Manilii (Y, 10) 

Cum semel sethereos jussus conscendere currus 
Summum contigerim sua per fastigia culmen. 

(3) Parmenides apud MuUachium 28, 32. ( Fragmenta phi- 
losophorum grxcorum^ ed. Didot). 

(4) Lucr. V, 54 (LachmO. 

Sed et alia in Parmenidis reliquiis invenio quae 
Lucretius aperte, ni fallor, imitatus est; quorum 
mentionem quum apud neminem hactenus videam, 
paucis indicanti venia sit rogo. Nam quam deam in 
poematis exordio invocat noster, eam apud Parme- 
nidem jam laudatam inveniebat : 

'£v Ss [iisaci) TOtiTaiv Aoi/(jib>v ^ ?cavTO( xu^epvS (1) , 

unde ipse : 

Quae quoniam rerum naturam sola gubemas (2) ; 

ac ne dubitemus quaenam ea sit potentissima dea 
cavent versus sequentes : 

TlavTir) yip crTUYepoio toxou xal [jl(|ioc ol^X^ 
TtefjLTrouc dfpaevi OriXu fJLiYTjvai, lvavT{a t' auOi^ 
dfpaev 6y)XuTep({) (3). 

In quibus quis npn agnoscat Venerem, qua sine 

Non quicquam dias in luminis oras 
Exoritur (4) ? 

Jam nihil forte in toto Lucretii poemate illo secundi 
libri prooemio notius ac pulchrius, ubi sapientem 
ostendit e bene munitis ac serenis templis suis alios 
homines despicientem^ passimque videntem 

£rrare^ atque tiam palantes quaerere vitae (5). 

(1) Parmenid. ap. Mullach. i28. 

(2) Lucr. 1, 21 (Lachm.). 

(3) Parmenid. ap. Mullach. 129 seqq. 

(4) Lucr. I, 22(Lachm.). 

(5) Lucr. ir, 10. 

Quein locum ex aliquot Parmenidis versibus a Sim- 
plicio servatis expressum esse plane liquet. Nempe 
discipulum monet Dea ut ab illa quserendi via aver- 
tatiur 

^v Br\ PpoTo\ sl^OTS^ OU$EV 
TCXaCovrai Sixpavoi ' ^{jLr|)^aviY| '^kp ^v a^Tcov 
cn^OEffiv lOuvei TcXaYXTOv voo\ * ot Ss cpopEuvTai 
xa>^oi 6(jio5^ TucpXoi te^ Ts6y)7roTe;y axpiTa cpuXa (1). 

Unde sponte oriri videtur tristissima nostri excla- 
matio : 

O miseras hominum mentes, o pectora cseca (2)! 

Quid quod et illa ipsa vitae via quam quserentes eos 
ostendit^ e graeco versu qui mox sequitur ad verbum 
mutuatus est? 

IlavTcov Bk 7raX(vTpoiro^ laTi xsXeuOo^ (3). 

Quibus si id tantum adjecero (ne multus in his 
principiis videar) in alio Parmenidis loco Lucretium 
et illarum rerum de quibus in media libri quinti 
parte tractavit velut quoddam argumentum invenisse, 
(juum audienti Dea solis, et lunae, et ceterorum 
quae in coelo sunt cognitionem polliceatur (4), inde 
neminem latebit eum, ut Empedocleis, quod jam 
omnibus liquebat, sic Parmenideis fontibus hortulos 
suos irrigavisse. 

(1) Parmenid. ap. Mullach. 46 seqq. 

(2) Lucr. II, 14 (Lachm.). 

(3) Parmenid. ap. Mullach. 51. 

(4) Parmenid. ap. Mullach. 133-143. Lucr. V, 510-777 
(Lachm.). 

2 

De Empedocle \ix ulla quaestio esse potest, quum 
Lucretius Acragantini poetae carmina ipse laudaverit 
ut paene divina (l), qui locus notior est quam cui 
insistam, ac nonnuUas philosophi opiniones seu mu* 
tuetur, seu impugnet. Nolim tamen cum Eichstaed- 
tio aflirmare eum grsecum exemplar «in animo et 
oculis habuisse, atque assidua imitatione expres- 
sisse (2) » ; nam e quadringentis versibus qui super- 
sunt de tribusEmpedocleis IlEpl 4>ua8Cd<; libris, paucos 
admodum invenias in quibus ea pateat imitatio. Quos, 
ut ab aliis jam notatos (3)^ indicare supersedeo, 
quippe qui prseda et manubiis alienis meam sarci- 
nulam implere nolim. 

Apud Graecos igitur (nam de Enniano Epicharmo 
pauciora profecto novimus quam ut certi quidquam 
de eo possimus judicare) (4), habebat Lucretius phi- 
losophici poematis exemplaria, non perfecti et abso- 
luti, sed inchoati saltem, ac primis lineamentis, ut 
ita dicam, adumbrati. Nam quum docuissent Xeno- 
phanes Parmenidesque de Natura rerum (qui am- 
bobus carminibus titulus praescribebatur), versibus 
copiose scribi posse, id Empedocli proprium erat et 
peculiare quod non necessitate, sed voluntate ac 

(1) Lucret. I, 732 (Lachm.). 

(2) Eichstaedtius^ apud Lemaire. T. I, p. 38. 

(3) Yide MuUachii in Empedoclem notulas^ WakeOeldi^ Eich- 
staedtii, Forbigeri in Lucretium. — M. Patin^ IntrodMction a 
l'4tude du Poime de la Nature. — Aem. Hallier, L^^sreti car- 
mina efragmentis Empedocleis adumhrata (lenae^ 1857). 

(4) Vide Vahlen, Ennianx poesis reliquise, Vlfl (Lipsiae , 
1854). 

judicio suam philosophiam poeticis leporibus omare 
instituerat, aut potius praeclara reperta grandiloqu^ 
Musae voce apud homines commendare. Qui rectene 
an perperam judicaverit, imitatoremque suum in bo- 
nam an in malam viam secum traxerit, mox vide- 
bimus. Habebat autem noster in veteribus illis poetis 
multa quoque feUciter ab eis inventa quae feliciter 
imitaretur, amplam sententiarum atque imaginum 
silvam quibus in agrum suum comportatisditesceret. 
Quibus fretus exemphs et egregia proprii ingenii 
indole^ ad quod fastigium philosophicum poema 
evexerit, nunc quserendum, et ad verum hujus opus- 
culi propositum aggrediendum . Qua de re sic com- 
modissime tractaturus mihi videor, si primum de 
argumento ac materie carminis disseruero , post de 
forma ac dispositione operis, postremo de dicendi 
genere; qua partitione ars tota poematis cujuslibet, ut 
orationis, continetur. Unde fore spero ut manifesto 
appareat quibus virtutibus efficere possit carmine 
philosophus illud, quidquid est, quod carmine effici 
oportet, quibus autem vitiis aut erroribus amittat ; 
et quibus legibus ac conditionibus observandis non 
opus tantum philosophicum, versibus invita Minerva 
descriptum, quo nihil inutilius ac putidius esse pos- 
sit, sed et vere poeticum efficiatur. 

II 



Non me fugit eam disputationem instituenti con- 
tinuo objici opinionem apud veteres ac recentiores 
plus sequo celebratam, quae si vera sit, tota ex fabu- 
lis constet poesis; unde jure coUigitur philosophiam, 
quae verum quaerit, ab ea prorsus abhorrere. Cujus 
opinionis, quum altius repetere nequaquam potue - 
rim, e Platone atque Aristotele originem duci ar- 
bitror ; non tamen puto summos illos viros angustiore 
atque arctiore sensu, quae de ea re dixerunt, inter- 
pretatos esse, neque ad vivum resecuisse, ut illi qui 
eadem post eos subtilius disseruerunt , doctrinam 
magistrorum, ut fit, dum in majus augent atque 
exaggerant, in deterius corrumpentes. Sed tamen et 
apud Platonem in nobilissimo illo dialogo qui Phaedo 
inscribitur, audimus Socratem poesim negantem ul- 
lam illic esse ubi fabulae non sint ( 1 ) ; et Aristoteles 
in primo Poeticae versu nuntiat se f< quomodo fa- 
bulas poeta componere debeat » disputaturum (2), 
quasi id tantum poetae munus, ea sola provincia sit ; 
quamobrem forsan paucis post versibus Empedo- 
clem non poetis, sed physicis adnumerat (3). 

(1) 'Evvoi{ffa; 6x% tov 7rotyiT?)v Ssoi, stwep fAeXXot woiyjt^? eTvai, 

Tcoieiv [xuOoo;. Plat. PhxdOy p. 61, B, Gonf, Plutarch. De audien- 
dispOetis, 6. 

(2) Ka\ Ttw; osT cuvCffxaaOai Tob; [jluOou?. Aristot. Poet, 1. 

(3) De quo judicio notulam nostram supra videas precor. 

Quam quideni sententiam paulo duriorem atque 
acerbiorem in oculis habuisse Plutarchus mihi vide- 
tur in libro quo de vario poematum usu disserit et 
quomodo juveni ea sint audienda docet ; nempe qui 
postquam absolute dixerit « nullam se novisse poesim 
nisi cum fictis et commentitiis fabulis, » Empedoclem 
cum Parmenide, et Nicandro, et Theognide, jungat, 
quorum commentationes « a poesi gravitatem quam- 
dam et astrictiores numeros mutuatae sunt, velut 
rhedam aut vehiculum, ne pedestres incedant (1). » 
Inde probabiie est eam doctrinam ad nostros ho- 
mines perfluxisse, qui eam adstrictius acceperunt, 
nedum molUori interpretatione paulum, ut aequum 
erat, inflecterent ; ac ne sine erroribus quidem, nam et 
apud clarissimum virum et doctissimum Henricum 
Stephanum video Aristotelem de fabulis dixisse « eas 
esse poesews (sic scribebat vir diligentissimus) ani- 
mam » (2), quod apud Stagiritam frustra quaero. 
Hoc tantum in Poetica invenio, principium esse tra- 
gcediaD et velut animain tov pSov (3), scilicet, ut ipse 
philosophus antecedentibus ac sequentibus verbis 
sententiam aperit, argumentum seu rem ad actum 

(1) Forsan lectores juvabit ipsa grseca habere : Oux {(rfAcv 

ok dtfxuOov ouoJ d|euSr, TTOiYjatv. Toc 8' 'E(jL7r6$oxX^ou^ lTrt\ xal Ilap- 
(xevtSou, xal 07ipiaxi NixavSpou, xal rvwjxoXoY^ai 0fiOYVt$o;, Xoyoi tW% 
xe)^Yi[A6vot Tuapi T^? TroiYiTtXT)?, (S(nc6p ^x^f**» '^®^ Jy^^ov xal xo (x^Tpov, 
fva To icefov StacpuYcofftv. Plutarch. De Audiendis poetis, 2. 

(2) Henricus Stephanus. Parodix morales (1575) , praefatio- 
nis pagina secunda, quse numero^ ut tunc moris fuit^ caret. 

* (3) 'Apx*?) K-^v o3v xai oTov ^uj^^J) 6 (jluOo? tyi; TpaYcoSia^, SeuTepov 

^l T^ Tffiti. Aristot. PoeL 6. 

scenarum compositam, quam et Latini eodem verbo 
fabulam nuncupabant. Ergo ad totam poesim quod 
de tragoedia tantum dictum erat convertit Stephanus, 
et verbum p6o; aiio piane sensu intellexit ac volue- 
rat Aristoteles. Quod fortasse operae pretium fuit 
coarguere; ita rarum atque inexspectatum apud 
virum tantae doctrinse tantique judicii, ut facile 
credam illum aut male, aut potius alienis oculis 
hunc Poeticae locum legisse. 

Erat enini in manibus, ut opinor, Itali cujusdam 
hominis de Aristoteiis Poetica explanatorius liber (I), 
qui id temporis plurimum fama valebat, et a pluri- 
bus, ut saepius fit, quam ipse Stagiritae libellus, lege- 
batur; dignum sane hominem cui popularium suo- 
rum de traducloribus ac traditoribus proverbium 
inuratur ! Quem manifesto patet illi genti illisque 
temporibus scripsisse quae unice delectabat Ariostus, 
lepidissimus sane atque elegantissimus poeta, sed 
quem Lucretio posthabere per neminem non licebit. 
INec quisquam me nimise severitatis arguet, si hoc 
tantum dixero de ipsa poesi quid sentiat ille Aristo- 
teiis explanator : eam nempe « ad id tantum esse 
inventam, ut rudem atque ignaram muititudinem 
recreet ac delectet » (2). Et porro pulchris illis prin- 

(i) Poetica d'Aristotele vulgarizzata e sposta per Ludovico 
Castelvetro. Viennae, 1570. Basiiese, 1576. 

(2) aMaoitre aquestolamateriadellescienzie edellearti.... 
non pu6 essere soggetto della poesia^ conciosia cosa che la 
poesia sia slata trovata solamente per dilettare e per ricreare, 
io dico per dilettare e per ricreare gli animi della rozza mul^j^ 
tudine e delcommune popolo. » Castelvetro, p. 29 (ed. Basil). 



CONDITIONE APUD LUORETIUM. 23 

cipiis inductus, eo venit ut non modo Lucretio, 
Hesiodo, Lucano, sed et Virgilio (proh scelus ! ) quod 
ad Georgica attinet, poetae nomen denegare au- 
deat (1) ! Quem ne dubitem quin Henricus Stepha- 
nus legerit ac nimia credulitate quae in eo inveniret 
acceperit, monent muha quae de Aristotehs sententia 
disserit, eodem errore corrupta, et iisdem verbis 
quibus usus est noster descripta (2). 

Ac vide quantum se disseminet mala errorum pro- 
pago si semel emiseris, quam late serpat, quam faciie 
vei optima atque excellentissima ingenia occupet. 
Nempe cum profiteri audeam neminem esse qui 
Bolseum nostrum majori, quam qua egomet, admi- 
ratione et cuhu prosequatur, ea tamen est critices 
natura atque indoles ut neglecta auctoritate res ipsas 
expendat, ac quae viderit enuntiet. In quo non satis 
admirari possum quod, ut jam dixi, divinis ihis Vir- 
gihi Georgicis nuhum in Arte sua locum fecerit. Quod 
nequaquam mtehigerem nisi pro certohaberem apud 
tantum virum falsam eam, quam nunc impugnamus, 
opinionem plus sequo valuisse. Quanquam ipse in 
alio opere non muho post praestantissima ea atque 
clarissima velut oracula edidit, scihcet a nihil esse 
pulchrum aut jucundum quod non et verum sit, » 

(i) (( Non debbano essere stimati haver fatto bene, e perdano 
ia gloria e'l nome di poeta, havendo fallato in eleggere il 
soggetto Non sono ricevuti nel numero de' poeti. » P. 28, 29. 

(2) « Fa (Aristotele) in questa propositione spetial memoria 

della fayola tra tutte le parti di qualitk di poesia perch^ 

entra in tutte le poesie, le quali senza lei non possono havere 
Ve^sere, ed ^ la principale, e come anima della poesia. x> P. 9. 



U DE PHILOSOPHIGI POEMATIS 

et a ad id tantuin in carminibus ticta afferri ut quae 
vera sint manifestius et splendidius animis elu- 
ceant (1). » 

Quae vellem meiius meminisset vir exquisiti in- 
genii, nec patria tantum laude clarus, Ludovicus 
Racinius, qui quum seu Gratiam (divinam scilicet, 
qua homines ad bonum impelluntur, de qua tunc 
temporis inter theologos summa erat contentio), seu 
Religionem ipsam carminibus defendere instituisset , 
timidissimis excusationibus propositum tueri opus 
esse censuit (2), Unde tamen, ut opinor, ad ea excogi- 
tanda ductus est quae de verbis, non rebus, fingendis 
docuit (3); non contemnenda quidem, sed verbo 
potius nova quam re, et doctrinse paulo subtilioris. 
Quanto melius pro suo jure contendisset adeo non 
poesi repugnare magnas eas res quas aut religio aut 
philosophia ad contempiationem nostram proponit, 
ut contra vera ea ac prsestantissima poesis sit quae 
animos nostros ad maxima evehat, et e terrenis ad 
divina conferat ! 



(1) Rien n*est beau que le yrai, le vrai seul est aimable; 
II doit regner partout, et m^me dans la fable ; 

De toute fiction Tadroite faussete 

Ne tend qu*a faire aux yeux briller la v^rit^. 

Epttre d Seignelay (1676). 

(2) J'avoue qu'en renongant aux beaut^s brillantes de la 
fictiony il faut peut-^tre reuoncer aussi au titre de po6te pour 
se contenter du rang de versificateur. (Pr^face du poeme de 
la Heligion.) 

(3) M^moires de rAcademie des inscriptions et beiies- 
lettres ; anc. sirie. T. YI et XII. 

Quod non ratione tanturn, sed et exemplo potuisset 
evincere, si erga Lucretium paulo aequior fuisset, nec 
poetam cum Epicuri discipuio, causam communi- 
cando, simul condemnavisset. Quis enim non miretur 
eam judicii severitatem, vel potius injuriam ? Nempe 
quum in Lucretio Cicerones ambo « multa lumina 
ingenii, multam tamen artem » esse concessissent (1), 
quum eumdem Quintilianus « elegantem in sua ma- 
teria » pronuntiavisset (2), quum tot veteres, quorum 
testimonia praesto sunt, nobilissimum carmen certatim 
laudavissent, in eo vir noster vix duos aut tres locos 
agnoscit dignos qui poetae assignentur (3). Quod si 
re, non religionis calumnia, judicasset, si attentiore 
ac liberiore mente eas pervolutavisset paginas ubi, 
ut et multa falsa, ita plura et verissima et pulcher- 
rima sunt, vix dubito qtiin admiratione captus et 
abreptus causam injusto praejudicio liberavisset , et 
magnum, imo maximum salutavisset poetam , quan- 
quam, vitio temporis ac nimia erga magistrum Epi- 
curum docilitate, tantis in erroribus versatus sit. 

(1) « Lucretii poemata, ut scribis, ita sunt, etc. » M. Tullii 
ad Quintum fratrem ep. II, XI. Ubi doctissimi viri J. V. Le 
Clerc notulam vide. 

{2} Institut orat. X, 1 . 

(3) Memoires de TAcademie des inscriptions et belles-' 
leltres, 1" s6rie, T. XII, p. 132. 

III. 



Sed timeo ne videar aequo longius in refutandis 
aliorum opinionibus, quod tamen necessarium fuit, 
tardare ac commorari, quanquam saepe jam inter 
disceptandum quid ipse sentiam declaravi. Neque 
hic quisquam, precor, a me postulet ut de poesi, 
quaenam sit, in universum quaeram ac definiam, 
cum istiusmodi definitiones, quae ex secretioribus 
philosophiae partibus eruuntur, parum lucis iis re- 
bus afferre soleant de quibus sensu atque affectu 
potissimum judicatur(l). Hoc unumdicam, poetico 
illo sensu qui sui tantum generis est, neque cum 
uUis aliis confundi potest, me, dum Lucretium lego, 
continuo permoveri; neque modo cum ab argu- 
mento degreditur, ut multi voluerunt; sed in omni 
poematis tenore (si paucos locos excipiamus de qui- 
bus mox videbimus), incessu poetam pateve, 

Longum igitur esset ac prorsus inutile de singulis 
carminis partibus singillatim disserere, ostendere 
quid in quibuspulchri, magni, vere poetici notemus, 
cum muita magnifica ac sublimia in memoria litte- 
ratorum hominum vivant, et a multis quotidie ita 
laudentur, ut qui ea celebrare instituerit, rem actam 



(1) Vide desideratissimi viri Adoiphi Garnier elegantissi- 
mam commentationem Quid Poesis ? i6M. 

agere jure videatur (1). In quibus quum id unum 
quaeram (ne a proposito declinem), quibus condi- 
tionibus philosophia justam materiem poesi possit 
praebere, licet et quae adeo poetica dixerit de ho- 
minum miseria, de felicitate sapientis, de amoris pe- 
riculis atque angoribus, de humanae societatis ori- 
gine, de artium inventione, ea philosophus pro jure 
suo sibi possit vindicare, ad aha potissimum me 
conferam, quae scholam magis redolere et a poeticis 
ornamentis magis aiiena esse merito dixeris. Quse si 
musseo melle^ ut ipse dixit noster, contingere potue- 
rit, jam confitendum erit non argumentum, sed in- 
genium, et mentem diviniorem, et infiammationem 
animorum, et (ut TuUiano verbo utar) quemdam 
afflatum quasi furoris poetas facere. 

Etenim in omni Epicuri philosophia quid obscu- 
rius, quid subtilius ea de atomis doctrina quam a 
Democrito acceptam Lucretio tradidit? Quam hic 
tamen in secundo poematis Ubro persaepe adeo vi- 
vidis ac claris coloribus depingit, tam poetica luce 
illuminat, ut in ea nulio pacto hanc pulchritudinem 
desideremus quam constat propriam poesis esse 
laudem. Namque quum fidelissime ac diiigentissime 
magistricommentaexponat, iis tamen similitudines, 
descriptiones , circicro^ia (quae dicunt) intermiscet, 
quibus ornata atque iliustrata psene omnem tris- 
tioris discipiinae jejunitatem ac siccitatem exuant. 

(i) De quibus inter recentissimos imprimis digni quilegan- 
lur C. Martha (Retme des Deux Mondesy mars 1862)^ etPrevost- 
Paradol [Nouveaux essais depolitiqueet de littirature^ p. i72). 

Quod si probare velim exemplis, multa jam praesto 
sunt. Postquam enim paucis dixit omnia in natura 
mutari atque fluere, rerum tamen summam manere, 
inde consequentia jungens principiis ad id nos ducit 
elementorum spectaculum quae 

Unde abeunt minuunt, quo venere augmine donant, 
Ilia senescere, at hsc contra florescere cogunt, 
Nec remorantur ibi; sic rerum summa novatur 
Semp€r, et inter se mortales mutua vivunt, 
Augescunt alis gentes, aliaB minuuntur, 
Inque brevi spatio mutantur secla animantum, 
Et quasi cursores vitai lampada tradunt (1). 

Quibus versibus quid majus, quid sublimius inve- 
nias ? Qua contemplatione ad altiora mens humana 
possit evolare ? Nonne sic deus ipse, operi suo inten- 
tus, e siderea sede omnia viventia, dum in temporis 
stadio currunt ac brevem vitam alia aliis tradunt, 
seternitatis suae securus adspectat ? 

Inde ad atomos redit, eisque docet res eo du- 
riores ac densiores aut rursus molliores ac rariores 
constitui quo arctius laxiusve conjungantur; alias 
autem esse quae liberae semper vagentur. Quam ari- 
dam materiem quo artificio laetiorem faciet ? Inge- 
niosissimam nempe adhibet minutorum corpuscu- 
lorum imaginem quae in solis radiis videmus : 

Contemplator enim, quum solis lumina cumque 
Inserti fundunt radii per opaca domorum ; 
Multa minuta modis multis per inane videbis 
Corpora misceri , radiorum lumine in ipso. 



(\) Lucret. II, 73-79 (Lachm.). 

£t, velut aeterno certamine proelia, pugnas 
Edere (1). 

Qua similitudine, ut valde delectatur legentis ani- 
mus, ita rebus ipsis nova lux additur. Mox, ut atomos 
rapidissime moveri mente concipiamus, ostendit 
quam subito sol oriens luce et calore totum aera 
compleaty 

Primum aurora novo cum spargit lumine terras, 
£t variae volucres nemora avia pervolitantes 
Aera per tenerum liquidis loca vocibus opplent (2). 

Sequitur locus de quo alias mentionem faciemus, 
quo nos docet atomos deorsum vi sua tendere, pau- 
lulum autem inter se deciinare. Sed quam cito nobis 
poeta redditur ! Nam quum dixerit nihil mirandum 
esse si, atomis perenni et assiduo motu per inane 
abreptis, tamen summa rerum nobis immobilis esse 
videatur, duobus exemplis rem iilustrat, quibus nes- 
cio an uUa apud quemlibet aiium poetam praecla- 
rior imago possit inveniri : 

r^am saepe in colli tondentes pabula laeta 
Lanigerae reptant pecudes, quo quamque vocantes 
Invitaut herbae gemmantes rore recenti, 
£t satiati agni ludunt, blandeque coruscant ; 
Omuia quae nobis longe confusa videntur, 
£t velut in viridi candor consistere colJi. 
Praeterea magnae legiones ciim loca cursu 
Camporum complent^ belli simulacra cieutes, 
Fulgor ibi ad coeium se tollit, totaque circum 
JEre renidescit teilus, subterque virum vi 



(1) Lucret. II, ii4 seqq. (Lachm.). 

(2) Lucret., II 144 seqq. (Lachm.)* 

Excitur pedibtts sonitus, clamoreque montes 
Icti rejectant voces ad sidera mundi : 
£t circumvolitant equites, mediosque repente 
Tramittunt valido quatientes impete campos : 
Et tamen est quidam locus attis montibus, uode 
Stare videtur, et in campis consistere fulgur (1). 

Qui versus quanta delectatione, quanta admiratione 
Romanos homines, patrio studio rei agrarise simul ac 
miiitari deditissimos^ movere debuerunt ! Quin et 
omnes homines semper movebunt, tum veritate 
imaginis, tum pulchra rerum efTigie, tum carminis 
suavitate et poetico illo sensu, de quo jam diximus, 
qui melius animo percipitur quam circumscribitur 
definitione. 

Nonne autem vel pulchriora merito dixeris quae 
sequuntur, quum variis atomos figuris esse docens, ut 
viventia, qua varietate fetus animaiium matrem 
agnoscunty addit ceiebratissimam illam vaccae vitu- 
lum amissum requirentis descriptionem (2)? Quam, 
ne videar Lucretii scrinia compilare, ipsumque 
poetae carmen, non propriam edere commentatio- 
nem, hic transcribere supersedeo. Quanquamol Sed 
omnem librum tenuitati voluminis hujus inserere 
oporteret^ quippe in quo nulia paene pagina sit qua^ 
non notandis atque admirandis verborum ac senten- 
tiarum luminibus scateat* Mox enim invenimus prae- 
clarum naufragorum similitudinem (3); et prsecla- 



(i) Lucret. II, 317-332 (Lachm.). 

(2) Lucret. II, 352-366 (Lachm.). 

(3) Lucret. II, 552-559 (Lachm.)* 

riorem translationem qua rerum ortum interitumque 
ut bellum mortis et vitae depingit, in quo 

Miscetur funere vagor 
Quem pueri tollunt visentes luminis oras ; 
'Nee Dox una diem, neque noctem aurora secuta est 
Quae non audierit mistos vagitibus segris 
Ploratus, mortis comites et funeris atri (I). 

Paulo post apparet nobilis Terrae matris effigies ; de- 
scribuntur Cybeles insignia et cultus, deaeque si- 
mulacrum per urbes solemni pompa incedens, 
dum 

iEre atque argento sternunt iter omne viarum, 
Largifica stipe ditantes, ninguntque rosarum 
Floribus, umbrantes matrem comitumque choreas (2). 

Quid multa? Jam satis superque, ni fallor, patet 
quod dixi, in bac poematis parte, aridiore scili- 
cet ac tristioris argumenti, id quod promiserit 
poetam pra^stitisse ; et inter poesim ac philosophiam 
adeo non, ut ii aflirmabant quos refellimus, perpe- 
tuum dissidium ac quasi naturale quoddam odium 
esse , ut contra ad propositum finem assequendum , 
scilicet ad docendos simul ac delectandos homines, 
alterius 

Altera poscat opem res et conspiret amice. 

Quis enim non sentit quantam yim habeat poe^is 
ut omnia quse pronuntiat in animos audientium aut 

(1) Lucret. II , 576 seqq. (Lachm.). 

(2) Lucret., 11, 11, 640-643 (Lachm.). 

legentium cogat descendere ? Quod optime viderat 
nobiiissimus idem philosophus ac poeta, stoicus 
Cieanthes, cujus celeberrimus in Jovem hymnus 
etiam nunc summa cum admiratione legitur^ alios- 
que versus Seneca laudavit ac transtulit (1). Quippe 
qui, teste eodem Seneca^ non exemplum tantum 
enuntiandse carminibus phiiosophise, sed et rationem 
ac causas protulerit. Soiebat enim dicere sensus 
nostros clariores arcta carminis necessitate eflfici 
(K quemadmodum spiritus clariores sonos reddit, 
quum illum tuba per iongi canalis angustias tractum 
patentiore novissime exitu effudit (2)». Cui merito 
assentit Seneca ; assentient, opinor, quicumque Lu- 
cretium legerint (3). 



IV. 



Hic tamen multos audio, e quibus nonnulli in 
primis digni sunt qui audiantur (4), de ea re dividi 

(i) Senec, Epist. ad LndL^ i07. 

(2) Senect,, Epist. ad LmcH., 108. 

(3) Ipse Plutarchus quem nuper erga Empedoclem Parme- 
nidemque adeo durum, imo iniquum vidimus, fatetur alio 
in loco poesim philosopbise non esse inutilem : "QaTzt^ yap 

6 [jiavopaYopa^ '^at^ d[kTz£koiq irapacpuo(A6Vo; , xal Sta^iSo^ xjjv $uva- 
(Atv eU '^ov oTvov, (AaXaxcoTEpav icotel t^v xaxacpop^v toi^ ictvouatv* 
oSto) Tob^ XoYOu; ^ irotY)fft^ Ix cptXoffOf (a^ dvaXafi^dlvouffa {itYvufjti- 
vouc irpb^ T^ (AuOcoSsc, IXaoppiv xal irp09cptX9) irape^ei TOtc veot^ t^v 

(xd(Ov)(rtv. De audiendis poetiSy 1. 

(4) M. de Fontanes^ M. Villemain. 

sententiam jubentes; non eamdem enim esse condi- 
tionem, quod ad poesim attineat, epicurea? ac stoicae 
doctrinse; quarum prior, cum omnia ad materiem 
reducaty et nobilissimos animi sensus voluptate cor- 
rumpat, nil magni aut pulchri poetae canendum sup- 
peditet ; altera vero multo pra^stet pulchritudine, ad 
qiiam si se convertisset Lucretius, majus quoddam 
ac praestantius opus fortasse condidisset (1). Quam 
opinionem , quantumvis apud me valeat doctorum 

4 

virorum auctoritas, noiim ad vivum resecare ; quum 
Lucretii poema legenti persaepe animum subeat co- 
gitatio, poetam nostrum in morali philosophiae parte 
cum stoicis non semel consentire. Quid enim aliud, 
si Porticus, non epicureorum hortuiorum discipulus 
fuisset, de felicitate sapientis, de vitandis cupidita- 
tibusy de contemptu divitiarum potuisset dicere? 
Stoicusne an Epicureus nobilissima haec verba veris- 
simaque pronuntiat, 

Quod si quis vera vitam ratione gubernet, 
Divitiae grandes bomini sunt, vivere parce 
iEquo animo, neque euim est unquam penuria parvi (2) ? 

Quum in Tullii Ilapa^o^ots (quibus quid magis pro- 
prium stoicorum?) legamus: «O dii immortales! 
non intelligunt homines quam magnum vectigal sit 

parcimonia! Uter igitur est ditior, cui deest, an 

cui superat? Non esse cupidum pecunia est 

(1) M. Ferraz, De stoica disciplina apud poetas romanos^ 

ch. vn. 

(2) Lucret., V, 1117 (Lachm.). 

3 

conlentum suis rebus esse maximae sunt certissimae- 
que divitiae (1) ». 

Quid de mortis contemptu? Num majus aliquid 
ac verius invenerunt stoici illa Naturae prosopopoeia 
qua homini vitae nimium cupido necessitatem mo- 
riendi denuntiat? 

Cedit enim^ rerum nbvitate extrusa, vetustas 
Semper, et ex aliis aiiud reparare necesse est : 

Materies opus est ut crescant postera secla (2). 

• 

Velim equidem morientem aliis verbis solatus sit^ 
ei ante oculos alteram subjecerit vitam, deumque 
bonorum malorumque nostrorum observatorem ac 
custodem, qui jam praemia piis praeparat, filiosque 
ad se reduces, ut pater, amplexu excipiet. Sed de 
his, ni fallor, non minus tacebant stoici, vel saltem 
tacere debuissent, quippe qui naturam animae igneam 
declarando, corpoream esse profiterentur , eoque 
tantum modo aeternam ut ceterae omnes sunt mate- 
riei partes; deumque suum nihil aUud esse quam 
mundum ipsum, durisfati legibus illigatum, sapienti 
vix parem, nedum ejus judex esse possit (3). 

Quid quod Epicureus iste, quanquam in magistri 
verba plus aequo jurare adstrictus est, persaepe vi 
quadam veritatis, ut ita dicam, devictus, acceptam 

(1) Gicer,9 Paradoxa, VI, 3. 

(2) Lucret., III, 964 (Lachm.). 

(3) De quibus vide exquisitissimsB doctrinse commenta- 
tionem cui titulus inscribitur : Memoire sur le stoicisme, par 
M. Felix Ravaisson, Memoires de l'Institut, Academie des 
inscriptions et belles^ettres, nouvelle s6rie, t. XXI, 4857. 

doctrinam deserere videtur, et \elut inscius in aliena 
castra transire? Non loquor de diis quibus in carmihe 
suo locum facit, de Venere, de Calliope, quasinvo- 
cat, de Musis, quarum suavi amore se captum dicit, 
de Zephyro, veris praenuntio, de Flora quae 

Cuncta coloribus egregiis et odoribus opplet (i); 

cum manifestum sit eas tantum figuras esse quibus, 
poetarum more, utitur noster, leporis ac delectatio- 
riis causa, ne suum carmen illo fabuiarum decore 

• 

omnino carere patiatur. Sed si ad seria magis et gra- 
vioranos convertimus, ea natura creatrix^ ei^uber- 
nans (2) , de qua tam saepe praedicat, quid est aliud 
quam deus ipse stoicorum? Qua alia re ab £0 di^tat , 
nisi nomine ? Etenim qui divinam providentiam , ut 
philosophus, e mundo pellebat, nonne, ut poeta, jam 
reducit, quum ostendit terram matrem res omnes 
ordine ac velut consilio edentem j primo genus her- 
barum, florum, arborum, 

Ut pluma atque pili primum setseque creantur 
Quadrupedum in memibris et corpore penpipotentum (3) ; 

mox varias volucres , et alia animantia quibus, ut 
matrem decebat, cibum sponte praebuit (4) ? 

Unde optime , ut opinor , noster Poliniacus qui 
multa arte, multo labore Lucretium imitatus est ut 



(4) Lucret., V, 740 (Lachm.). 

(2) Lucret., I, 630; II, 1116; V, 78, 1360 (Lachm.)- 

(3) Lucret4, V, 788 (Lachm.). 

(4) Lucret., V> 816. Conf. II, 996 (Lachm.). 



^ .-. 

ejus errores refutaret (utinam id gallice^ et iis versibus 
quos omnes legere et possint et velint), eam naturam 
intelligentem et bonam et potentem vero nomine , 
scilicet Deum, appellat. Quem locum ut apud nos- 
trates minusnotura, dignissimum autem qui legatur, 
hic afferre mihi liceat precor : 

Credin' miracula tanta 
Moliri Daturam ? huic par erit illa laborl ? 
Sed natura quid est? aut illo nomine primam 
Rerum cunctarum causam^ numenque supremum 
Singula prospiciens intelligis, et Deus hic est ; 
Aut sic appellas natam servire patique 
Materiem, certis parentem legibus, orbam 
Mente et consiiio, vi bruta atque impete pulsam (1). 

Quin etiam omissa ea voluptatis cura quam Epicu- 
rus ut priraara vitae regulam praecipiebat, toto animo 
in humanarum miseriarum contemplatione defixus 
haeret. Nonsuam, sedomniumhominumconditionem 
lamentatur, quos primus mortales 3egros appellavit , 
ita ut tanti infortunii cogitatio, exitialis veneni instar, 
omnes vitae delicias corrumpere videatur. Qua gra- 
. vitate verborum hanc tristitiam depingit qua vel fe- 
licissimus amor in ipsis floribus angitur (2) ! Nec mi- 
rum si maestissima illa meditatione defatigatus leti 
securam quietem (3) quaesierit, ut tot stoici viri boni 
etsapientes; nam iis, ut ait Flaccus « Mors ultima 
Unea rerum est (4). » 

(1) Anti-Lucr., IX, 29. 

(2) Lucret., IV, 1134 (Lachm.). 

(3) Lucret., III, 211, 939 (Lachm.). 

(4) Horat., Ep., II, 16, extr. 



\«* 

Unde mihi Lucretiumi legenti persaepe animum 
subiit cogitatio duo fuisse , ut ita dicam, Epicureo- 
rum genera , duas formas. Eorum alteri , quum ni- 
hil praeter hanc \itam exspectarent, ea saltem uten- 
dum ac fruendum esse coUigebant. li nempe « in rosa 
potabant »9 ut ille L. Thorius Balbus de quo tam 
luculente TuUius disserit (1); cupidi voluptatis, et 
cujusvis generis ejus intelligentes, ad id tantum mo- 
riendi necessitatem recordabantur quo properantius 
delicias undique haurirent , 

Dum res, et aetas, et sororum 
Fila trium paterentur atra. 

De reliquo tranquillitatem animi et , quam nuncu- 
pabant, arapa^iav summopere quaerebant. Alteri au- 
tem ex iisdem principiis egressi, diverso itinere ad 
finem plane contrarium deveniebant; quibus terra 
quasi regio deserta atque infesta, malis atque aerum- 
nis scatens, in quam homo fato crudeli demissus , 

ut saevis projectus ab undis Navita, 

cum invictis rerum viribus, debilis atque inermis, 
mala fortuna componitur, neque ullos aut flores 
aut fructus carpit, quin amari aliquid immixtum 
inveniat. De vita igitur bene ac beate constituenda 
cum desperarent, vanas et corruptas voluptates res- 
puebant, maestique felicitatem deplorabant, cujus 
spem et cupidinem cum natura humano pectori in- 
severit, ipsa fallit ac velut irridet. Quam despera- 

(1) Oicer., De Finilms, II ,20. 

tionem vividissimis et gravissimis omnium versibus 
Lucretius multis in locis expressit, ita ut nesciam 
quae majora, pulchriora, ad movendos, concitan- 
dos, perturbandos animos aptiora, si fuisset stoicus, 
invenire potuisset. De qua re vellem aequius judi- 
casset Poliniacus ille quem nuper laudavi , nec vo- 
luptates poetae nostro , ut cuilibet « Epicuri de grege 
porco», exprobra visset , quas adeo non quaerit at- 
que admiratur , ut contra quam inanes sint, quam 
turpes, quam funestae, 

Planius ac melius Chrysippo et Crantore dicat. 



V. 



Fateor tamen id Lucretio impedimento ac detri- 
mento fuisse quod magistri vestigiis, ubi poetam 
non decebat, fidelius institerit. Quod jam pridem, 
dum in Diogene ad Herodotum epistolam legerem, 
suspicatus, nuper manifestum vidi, quum pretiosis- 
simas illas antiquitatis reliquias , Herculanenses dico 
libros, ex urbis sepultae ruderibus post mille septin- 
gentos annos solerti doctorum hominum diligentia 
in lucem opinione felicius editos, quanquam, heu ! 
tot lacunis discerptos ac laceros, pervolutare potui. 
Cum illa vero quae in Diogene sunt omnibus notiora 
esse videantur , de his potissimum loquar quae nobis 
e Philodemi bibliotheca conservata sunt; iis enim 

solis colligere licuit quid fuerit illud celebratissimum 
Epicuri Ilepl 4>u(i£(i)<; opus, triginta septem libris de- 
scriptum (1), qui totam naturae speculationem con- 
tinebant. Nempe inter illa minoris momenti opuscula 
quibus Demetrii , Philodemi , Polystrati, Metrodori 
nomina inscribuntur, tres papyros invenerunt Nea- 
politani academici, in quibus multo nobilius Epicuri 
nomen et notus e Diogene titulus legebantur : quo- 
rum quasdam partes quum evolvere potuerint , in 
sua volumina inseruerunt. Utinam alia reperiant 
doctissimi viri quibus magis ignis pepercerit! Sed 
tamen jam habemus certas trium Ubrorum reUquias, 
secundi scilicet atque undecimi in secundo NeapoU- 
tanorum volumine, aUus autem incerti in decimo (2), 
ubi de 8i^c6>.ot; seu simulacris, de terra, sole aUisque 
meteoris, de atomis denique nonnuUa legimus quae 
doctrinam in epistoUsadHerodotum,ad Pythoglem, 
ad Menceceum enuntiatam seu complent, seu confir- 
mant. 1u quibus mirum est quam multa inveniamus 
quae fideliter Lucretius expressit. Jam neminem la- 
tere potest poetam , dum scriberet , graecum exem- 
plar ante oculos habuisse, ita ut non doctrinam tan- 
tum, ut discipukis, sed et verba verbis persaepe , fi- 
dus interpres, reddere conaretur. Unde fit ut singu- 
Us fere paginis Epicuri editor Rosinius, V. C, Lu- 
cretii locos afferat, quibus obscura iUustret, vitiata 
corrigat, amissa suppleat. 

(1) Diogen. Laert., X , 17. 

(2) Herculanensium voluminum quae supersunt, t. II , r^ea- 
poli, 1809; t. X, Neapoli, 1850. 

Quos locos longum sit ac supervacaneum enu- 
merare, quippe quos in ipsis libris quaerere facile 
quivis possit (t). Id autem in universum affirmo 
tunc Lucretium a Musis desertum ac destitutum 
fuisse quum Epicurum pedetentim sequeretur, 
nedum, ut poetam decuit, ex his disputationum 
angustiis forti penna evolaret. Tunc obscura multa 
invenimus; nec mirum, quum obscurissimam doc- 
trinam enuntiet; et humilia ac sordida, quumres 
subtiles , imo absurdas exprimere conetur, quas vix 
prosa oratio complecti possit, nedum poesis. Mi- 
ramur tamen conatum; nam cum de celeritate si- 
mulacrorum sic inciperet Epicurus : Ilept ^e ttk; 
xara tyiv (popav uirap^oucjyi^ Ta^uTviTo; vuv >.&yew eiut^eip^fl'- 
GojjLev (2), ea poetice reddere Lucretius tentat : 

NuDC age, quam celeri motu simulacra ferantur, 
£t quas mobilitas ollis tranantibus auras 
Reddita sit^ longo spatio ut brevis hora teratur , 
Suavidicis potiusquam multis versibus edam ; 
Parvus ut est cycni melior canor, iile gruum quam 
Clamor in ^etheriis dispersus nubibus austri (3). 

In quibus aliquid cycni esse haud negaverim, illam 
nempe vocem tranantibus auras^ quam aliuscycnus, 
Mantuanus scilicet, non dedignatus est (4) ; sed 

(1) Altera atque expeditior editio prodiit in lucem , cu- 
rante Conrado Orellio, sub hoc titulo : Epicuri fragmenta 
librorum II et XI de Natura^ in voluminibus papyraceis ex 
Herculano erutis reperta, Lipsiae , 1818. 

(2) Epicuri Ilepl Ouffew;, lib. II , col. 1. 

(3) Lucret., IV, 176. Conf. IV, 909 (Lachm.). 

(4) Virg., J^n., IV, 245 : turbida tranat Nubila. 

(tanti poetae pace dixerim) quam saepe in sequenti- 
bus gruem audimus ! 

Mox enim docet Epicurus >coD(pa elvai toc 8t^w>.a, 
ei 81 uirep6a>.>.ovTw? >cou(pa, 5^>.ov, d)? xal u7rep6a"XXovT(05 
Tajf^eta xaTa Ty,v (popav (1). Sequitur Lucretius : 

Principio pers^epe levis res atque iniDutis 
Corporibus factas celeris licet esse videre. 

Qua propter simulacra pari ratione necesse est 
Immemorabile per spatium transcurrere posse 
Temporis in puncto (2). 

Quae res, qui versus magis a poesi abhorreant ? Ac 
multo plura ejusdem generis afferre possim nisi jam 
me deterreret satietas et fastidium. Unum addam 
quo manifestius deprehendamus Lucretium tum 
dociliorem magistri discipulum fuisse , tum non 
satis versavisse quid admittat, quid respuat poesis. 
Nempe in notissimo sexti libri loco his verbis pesti- 
lentiam omnem ex aeris inclementia oriri docet, 
unde ad celeberrimam narrationem quam a Thucy- 
dide mutuatur accedat : 

Proinde ubi se coelum quod nobis forte alienum 

Gommovet atque aer inimicus serpere coepit, 

Ut nebula ac nubes paulatim repit et omne 

Qua graditur conturbat et immutare coactat, 

Fit quoque ut, in nostrum cum venit denique coelum, 

Gorrumpat reddatque sui simile atque alienum (3). 

(1) Epicuri Ilepi Ouffew?, lib. II, col. 2. 

(2) Lucret., IV, 183 seqq. (Lachm.). 

(3) Lucret., VI, 1119 seqq. In primo versu mira lectionis 
varietas notatur. Manuscr. Nobis forte aelenum; corrector 
oblongi alienum ; corrector quadrati vel venenum , quod par- 

Quam rei rationem ex Epicuro ductam esse intelli- 
gimus, quum in illis Herculanensibus laciniis legi- 
mus : riavTa yap TtO^jJLeva irap' a\>.oTptov auTwv Guva^ps^; ei^o; 
§t£(p6apTai (1). Quodjam Lucrelius alias ferme iisdem 
verbis reddiderat : 

Nam quodcumque suis mutatum finibus exit, 
Coutinuo hoc mors est illius quod fuit ante (2). 



Dum haec atque talia considero, in eam incido 
opinionem hunc fuisse Lucretii errorem quod doc- 
trinam totam magistri in carmen suum transferen- 
dam putaverit, nedum summa fastigia rerum^ ut 
ait Virgilius, et Xoytov xopu<pac, quas Pindarus nun- 
cupat(3), eligeret et sequeretur. Nempe quod ipse 
de se profitetur ad Epicurum loquens : 

Tuis ex, inclute, chartis, 
Floriferis ut apes in saltibus omnia libant, 
Omnia nos itidem depascimur aurea dicta (4)^ 

utinam reipsa fecisset ! Quanquamapes non carpunt 
omnia, sed flores ad mel faciendum idoneos eligunt, 
et ex iis purissimum modo succum hauriunt, herbas 

tim recepit Havercampus; Lambinus a^ten^z^m e^f . Lachman- 
num sequimur. 

(1) Epicuri IIspl ^uorew;. Lib. XI, col. 13. 

(2) Lucret., I, 671 (Lachm.). 

(3) Pind., 0/ymp., VH, 125. Gonf. Virg., Georg., II, 42 : 

IVon ego cuncta meis amplecti versibus opto. 

(4) Lucret, III, 10 (Lachm.). 



f» 

prati ovibus et bobus relinquunt depascendas. Sic 
et poetae eligendum est, cui id imprimis praecipit 
Flaccus, intelligens idem magister et artifex, ut 
quae 

Desperat tractata nitescere posse^ relinquat. 

Sunt autem in philosophia, ut in omnibus rebus, 
quse nitescere nequeant, quae a poetica tractatione 
prorsus aliena sint, et has dicendi veneres quas pos- 
tulat poesis omnino repudient. Argumento sit ea 
magna pars epicureae doctrinae quam melius Lucre- 
tius reliquisset, nedum huic obscuritati rerum, 
et reconditae arti ac subtili poeticum nitorem le- 
poremque addere incassum conaretur. Quid enim 
profecit importuna illa fidelitate ? Locos nempe scrip- 
sit quos e praestantissimo carmine toUere velimus, 
quos nemo legit quin doleat tantum poetam in illis 
cavillationibus operam perdidisse. Quid enim aliud 
dicam de illis versibus in quibus probare nititur, seu 
a recta via, dum e supero deorsum feruntur, paulum 
declinare atomos : 

Quare etiam atque etiam paulum inclinare necessest 

Corpora ; nec plus quam minimum, ne fingere motus 

Obliquos videamur et id res vera refutet. 

Namque hoc in promptu manifestumque esse videmus . «^ 

Pondera, quantum in se est, non posse obliqua meare, 

£x supero cum praecipitant, quod cernere possis : 

Sed nil omnino nulla regione viai 

Declinare quis est qui praestel eernere sese (1)? 



(1) Lucret., 11, 243 (Lachm.). 

seu praeter corpus et inane non esse tertiam natu- 
ram quae diversa ab his per se existat : 

Praeterea nil est quod possis dicere ab omni 
Corpore sejunctum secretumque esse ab inani, 
Quod quasi tertia sit numero natura reperta. 
Nam quodcumque erit^ esse aliquid debebit id ipsum (1); 

seu semina non infinita figurarum varietate inter se 
differre : 

Quod quoniam docui, pergam connectere rem quae 
Ex hoc apta fidem ducat, primordia rerum 
Finita variare figurarum ratione. 
Quod si non ita sit, rursum jam semina quaedam 
Esse infinito debebunt corporis auctu. 
Namque eadem unius cujusvis in brevitate 
Corporis inter se multum variare figurse 
Non possunt, etc. (2); 

seu non sensiles esse atomos, ex iis autem insensi- 
libus sensilia generari : 

Deinde ea, seminibus qui sensile posse creari 

Constituunt porro ex aliis sentire suetis, 

Mollia jam faciunt ; nam sensus jungitur omnis 

Visceribus, nervis, venis, quae cuncta videmus 

Moliia mortali consistere corpore creta. 

Sed tamen esto jam posse haec aeterna manere : 

Nempe tamen debent aut sensum partis habere^ etc. (3). 

Sed plura proferre pudor vetat et velut quaedam poetae 
miseratio, quem laudare in hac commentatione» non 
irridendum legentibus tradere institui; et has ma- 



(1) Lucret, I, 430 (Lachm.). 

(2) Lucret., 11,478 (Lachm.). 

(3) Lucret., II , 902 (Lachm.). 

culas velavissem, nedum detegerem, nisi in his utile 
nobis documentum praesto fuisset duas esse seu na- 
turalis, seu moralis philosopbiae partes, quarum 
cum altera optime poesis conjungatur et coalescat, 
cum altera ne minimam quidem societatem habere 
possit. 



VI. 



INon una est enim philosophandi \ia, neque quum 
illam quae nos vasto sinu complectitur naturam, aut 
proprium animum, aut humanam societatem consi- 
derat philosopbus, ea semper iisdem oculis intuetur, 
iisdem ingenii viribus scrutatur. Nec simplex rei cu- 
juslibet scientia, sed duobus^ ut ita dicam, gradibus 
ad finem propositum ascendimus , scilicet ut quid- 
quid de ea re nosci possit atque intelligi^ inteUigamus 
ac noscamus. 

Sit nobis exemplo planta quaedam herbarii oculis 
subjecta. Hic primum radicum, cauUum, foUorum 
structuram ac dispositionem inquiret, et floris di- 
versas partes resecabit quarum numerum ac for- 
mam notabit; mox penitiora et reconditiora scru- 
tabitur, contextum nempe fibrarum ac ceUularum 
(quas dicunt), quam jam nequit oculorum acies per 
se deprehendere nisi vitreis machinis objecta in ma- 
jus augentibus adjuvetur; postremo ex quibus ele- 
mentis constent singulae partes (organa nostri nun- 

cupant) scire volet, eaque diversa materiei genera 
artificiose separabit. In his omnibus quis poesi locus? 
Qui florem intactum lucidis splendentem coloribus 
et exquisito odore auras complentem mirabatur 
poeta ac versibus laetus describebat, nunc discerp- 
tum lugebit, et in vile lutum, ut ita dicami mutatum 
aversabitur. 

Num vero in his consistet philosophus? NonDe 
majora adipisci tentabit? Quin imo, quidquid hac- 
tenus fecit, quidquid didicit, vestibulum tantum 
scientiae esse profitetur, et ad altiora se accingit. 
Nempe postquam omnia ea quse diximus in planta 
vidit ac notavit, jam multa inde sequuntur quibus 
ad verara ascendit scientiam. Videt enim quomodo 
vivat, alatur, crescat hoc plantarum genus; videt 
amorum ac connubiorum miracula quibus simiha 
sui gignit et in aeternum propagatur; videt quem 
locum habeat in admirabili illa continuatione serie- 
que rerum quibus inter se aptis colligatisque confor- 
matur hic quem dicimus mundus. Num haec quoque 
poetam fugabunt? Nonne contra admiratione et 
affiiatu quodam divino eum accendent, quum jam non 
mors, sed vita oculis et cogitationi subjiciatur, non 
humilia et sordida, sed quidquid maximum, quid- 
quid pulcherrimum mens humana possit contem- 
plari ? 

Quae de planta diximus, eadem de omni rerum 
natura dicere possimus ; in qua qui singula perqui- 
runt, non universa, et ad elementa descendunt, et 
viventia in partes lacerant ut separatim quaeque 

qualia sint inquirant^ et ea quae sensus humanos fu- 
giunt machinis adipiscuntur, ii multa quidem discunt 
ac perutilia, sed poesis omnino (dum in iis commo- 
rantur) expertia; quae versibus exponere vanum ac 
prope ridiculum esset, nisi si quis, memoriae disci- 
pulorum adjuvandae causa, res siccas carmine quo- 
que modo condito connectat, ut qui grammaticam 
quondam, aut principalia linguae graecae vocabula, 
ad usum scholarum versibus docuerunt. Quae res ne 
prorsus inutilis sit valde timeo. Nam qui discere 
volent, in ipsis doctorum hominum operibus soluta 
oratione scriptis doctrinam quajrent, ubi remota 
metri necessitate liberior patet, neque ullis obscu- 
ratur ambagibus, et propriis verbis utitur; dum 
poeta, vel potius versificator , duris numerorum 
vinculis irretitus, in plerisque titubat, et orationem 
ultra quam satis est producit, et difficuhate operis 
sudans infeUcibus conatibus legentem defatigat. 

Sed humilem hanc atque inferiorem, quanquam 
veram et necessariam, philosophise partem, ahera 
excipit quae universa conjunctim potius quam singula 
separatim contemplatur, et causas rerum et conse* 
cutiones videt, et similia comparat, disjuncta copu- 
lat, totamque naturam complectitur, cujus non ele- 
menta tantum ac formas, sed leges consequitur ac 
rationem. Quae philosophia scientiam rerum non in- 
choat, sed perficit. Nempe hominem non jam in psy- 
chologia (quam dicunt nostrates) quaerit, nec quibus 
mentis viribus proeditus sit separatim agitat, rem 
perutilem, fateor, ac necessariam, in qua tamen plus 

intelligendum ac discendum quam contemplandum 
atque admirandum; sed bis initiis inducta, quid sit 
honio, unde veniat, quid his in terris agendum 
habeat, cui fato reservetur interrogat. Nec Dei noti- 
tiam subtilitatibus tantum metaphysicse aut ontolo- 
giae (liceat grsecis nominibus uti quse jam omnes 
usurpant) adipisci enititur, sed quam sit potens, 
quam bonus inquirit ; num mundi auctor et creator 
sit ; utrum homines amet ac curet, an contra, ut dii 
Epicureorum, securum af>ere semm contentus sit, 
recteque Dido exclamet : 

SciHcet hic superis labor est, ea cura quietos 
SolHcitat! 

Qui versus nos ad propositum reducunt, dum per 
se admonent eam altiorem ac nobiliorem philoso- 
phiam non jam poesi infestam atque inimicam esse, 
sed optime cum ea congruere ac cousociari. 

In quo quaestionum ac meditationum genere cum 
potissimum versaretur divinus ille Plato, non solum 
ad oratorium , sed et prope ad poeticum dicendi 
genus sese evexit, non tam consilio, ut opinor, quam 
mentis atque ingenii instinctu, et rerum magnitudine 
ac pulchritudine quas enarrabat. Unde a multis non 
minor poeta quam philosophus existimatur. Necnon 
Fenelo noster, philosophus ingenio prudentiaque 
acutissimus, de Deo saepe ita tractat ut hymnum 
canere videatur. 

Haec vellem melius vidisset Lucretius, nec multa 
quae apud Epicurum inveniebat nimia sedulitate in 

opus suum comportasset , sed elegisset magis, ac 
nonnuUa ut Musis indigna praetermisisset. Ac^ ni fallor, 
in iis demum, ut poeta, erravit, in quibus Epicurus 
ut philosophus erraverat. Nam quid clinamine, quid 
simulacris absurdius, de quibus versus adeo illepidos 
et omnis poeticae venustatis expertes nuper vidimus ? 
Tum contra magnus et sublimis poeta patet, quum 
vera, vel saltem multam veri partem in se habentia 
enuntiat, ut e plerisque locis quos recitavimus ac 
laudaviraus manifestum est. Quid enim verius ac 
sublimius illa omnium eiementorum mutatione ac 
conversione quae rerum summam continuo novat? 
Quid perpetuo illo naturae motu quo ipsi rapimur, 
dum falsa quietis imagine decepti immobiles esse 
inter immobilia nobis videmur? Quid illo mortis ac 
vitae duello quod terram nunquam non morientium 
ploratibus ac nascentium vagitibus personat? Quid 
autera dicam de tot aliis locis omnium memoria cele- 
bratis, de miseria hominis, de vera felicitate, de aman- 
tium doloribus, de primis hominibus artiumque in- 
ventione ( 1 ) ? Nonne in iis ut pulchram poesim , sic 
et veram philosophiam miramur? Unde recte coUi- 
gimus, si mendacio carmina semper amica fuerint, 
ut Fontanio nostro placuit (2), veritati eadem ami- 
ciora esse ; et ad praeclaram Bolaei sententiam redu- 



(1) Multa ex his apud Epicurum invenerat^ ut ex epistola 
ad Menoeceum patet. Yide Diogen. Laert, X. 

(2) « Le mensonge et les vers de tous temps sont amis. » 

(Livre II, fable 1.) 

4 

cimur^ quae nos docet quatenus et quibus conditio- 
nibus mendacia in carminibus admitti debeant, sci- 
licet ut veritas splendidiori luce illustretur atque 
iiluminetur (1). 

£x his omnibus, nisi me fallit mea mens, praestandi 
quod promiseram copia est, et philosophici poematis, 
quod ad argumentum attinet, artem ac rationemcir- 
cumscribere. Nam si quis eodem ingenio praeditus 
sit quo Lucretius fuit (nam sine ingenio quis poeta 
esse possit?) et ad philosophiam versibus celebran- 
dam se accingat, non eam quae ex vanis et contortis 
commentis constet, sed quae clara, vera, simplicia, 
de Deo, de homine, de mundo nos doceat, nonne et 
vitia nostri vitabit, et quidquid boni ac pulchri ha- 
buit ipse efficiet? Prior igitur regula sit ut argumen- 
tum deiigat is, quisquis fuerit^ qui hanc egregiam 
laudem adipisci volet, quod non in obscuritate 
rerum , in arte recondita ac multiplici versetur, sed 
a communi sensus consuetudine minime abhorreat ; 
posterior, ut subtilibus in ratiunculis non delitescat, 
sed ex alto, ut ita dicam, res contempletur ; nam 
volare debet poeta, non per humum repere. 

Quas regulas facile esset ostendere non philoso- 
phico tantum carmini, sed toti didascalicorum generi 
aptas esse ac convenientes , nisi hujus commenta- 
tionis terminos latius propagare noUem. Unum tamen 
addam, ea sola generis illius poemata vere cogni- 
tione digna esse quae philosophiae aliquid in se ha'- 

(1) Vide versus citatos pag. 24. 

beant. Ac si quis mihi memoret quae de Phaenomenis 
Aratus scripserit, si praecipue objiciat de re rustica 
Virgilium carmen ipsa Mneide divinius scripsisse, 
Flaccum ac Bolaeum nostrum de arte poetica ita 
poetice disseruisse ut artis exempla simul ac prae- 
cepta praebeant , in promptu erit respondere philo- 
sophantium esse ea opera non minus quam poeta- 
rum. Quid coelum, quid sidera, nisi mundi pars 
splendidissima? Terram omnium rerum altricem, et 
labores quibus vivit humanum genus, et animan- 
tium naturas, apium, exempli gratia, quibus inesse 

Partem diviDae mentis et haustus 
i£therios dixere, 

utrum philosophuS; an poeta describit? Nonne du- 
bitationem toUunt sequentes versus, quibus Stoico- 
rum, vel potius Pythagoreorum placita de anima 
mundi per omnem naturam fusa et omnium animan- 
tium animas subministrante exponit? Artes tandem 
poeticas nemo neget plurimum philosophiae in se 
continere, quum nobilissimum humani ingenii labo- 
rem praeceptis regendum instituant. Ad talia igitur 
se accingant poetae; non servilibus vel puerilibus 
canendis divinam artem, ut ita dicam^ prostituant, 
venationi scilicet ac piscatui; aut si libet ad humi- 
liora descendere (ut foediora ac deforraiora taceam 
in quibus tamen quidam e recentioribus exsultave- 
runt) scacchorum ludo^ rei vix homine dignae, nedum 
Musis. 

VII. 



Jam de forma ac dispositione pauca dicenda sunt, 
cum nulla sit dissensio. Neminem enim fugit huic 
praesertim operis generi rectum rerum ordinem ad- 
hibendum esse, ut quae docentur facile inteliigi pos- 
sint. INon igitur ad philosophum poetam pertinent 
quae epico prsecepit Flaccus ut « in medias res, non 
secus ac notas, auditorem rapiat », sed quasi de rebus 
ignotis tractare, et ad eas ratione ac via legentes 
ducere debet, quippe qui non modo ad delectandum, 
sed ad docendum scribat. Ac laudandus in primis 
Lucretius quod carmen tanta arte divisit ut res aliae 
ex aliis nexae videantur, omnesque inter se aptae colli- 
gataeque cohaereant ac continuentur. Nempe pri- 
mum de materie, seu corpore, tractat, ex quo omnia 
constant, et de inani in quo moventur ; post de ato- 
mis, seu elementis, quorum concursu ac compagine 
fiunt quae in mundo sunt. Inde ad animam venit, 
partem mundi nobiliorem, quanquam et ipsa ex 
atomis conformata est', eamque docet et nasci et 
mori, unde sequitur eum stultum esse qui mortem 
reformidet. Ea autem anima sentit ac cogitat ; ideo 
sensuum cogitationumque origo ac natura exponen- 
dae sunt, et aliorum quae ad animam pertinent, 
somni scilicet ac somniorum, cupiditatumque^ inter 
quas cum appetitio venerea vehementi^sima sit ac 

plurima mala gignat, de ea fusius tractandum erat. 
Jam notis partibus mundi, ad summam transit poeta, 
et ea rerum universitas quomodo orta sit docet, 
quomodo interitura; non ceternum esse mundum^ 
primo ccelum ac terram, dein animalia informata ; 
suum ortum habuisse humanam vitam ac societatem, 
paulatimque inventis artibus ad eum quem vidimus 
statum pervenisse. Postremo quum iis homines prae- 
cipue terreantur quae in ccelo fiunt^ tempestates dico, 
ac fulgura, aliaque meteora quorum ratio non in 
promptu est, ilia exponit explicatque, vel saltem 
explicare tentat; inter quae pestilentia nullum esse 
dirius malum celeberrimo exemplo demonstrat. 
Earum rerum continuationem ac consequentiam 
quis non videat ? In quibus tamen nescio an melius 
fuisset quae quinto libro continentur eas ad finem 
reservari, quippe quae et maximae sint et cognitione 
ac contemplatione inter omnes dignissimae. Quid 
enim majus homine, et praesertim humani generis 
societate ? 

Sic Yirgilius cum de re rustica tractare institueret, 
ita materiem divisit ut ex inanimis ad animata trans- 
iret, a mutis et sensu carentibus ad ea quae cupiunt, 
amant, dolent ; a brutis ac ratione prorsus destitutis 
ad ea quibus a partem divinae mentis et haustus 
aetherios i. inesse dixeris. Nempe postquam de terra 
et aratione et instrumentis rusticis docuit quae do« 
cenda erant, arbores adit, in quibus jam vita quaedam 
apparet, sed confusa adhuc ac sensu carens ; tunc ad 
rem pecuariam aggreditur, et ovium, armentorum, 

equorum vitam quasi uberiorem describit, quibus 
jam amores doloresque sunt sui; tandem ad majora, 
quamvis in parvis animalibus, se accingit, et admi- 
randa dicit 

Levium spectacula rerum, 
MagDanimosque duces, totiusque ordine gentis 
Mores, et studia, et populos, et proelia. 

Quod vellem et Lucretius in hominibus fecisset ; et 
gentis faumanse spectaculis, multo sane admiratione 
dignioribus, opus suum conclusisset. 

Ac ne quis putet ordinem illum ex Epicuro mu- 
tuatum esse Lucretium monent quae jam de Hercula- 
nensibus voluminibus dixi. Namque quum triginta 
septem libris constitisse Epicuri nepl 4>uc£(o; opus com- 
pertum sit, in undecimo de meteoris tractabatur, 
quae postremum locum apud Lucretium obtinent. 
Quid igitur viginti sex sequentes continebant, quum 
omnem epicuream doctrinam Lucretius complecti 
videatur? Ea, opinor, quae poeta noster in priori 
carminis parte exponenda censuit. Quidquam tamen 
in his afTirmare imprudentis sit , nisi plures ejusdem 
operis laciniae e papyrorum cineribiis' incendio in 
carbones versarum ita feliciter inveniantur ut evolvi 
ac legi possint. 

Non me latet fuisse qui et Lucretii poema muUo 
longius quondam exstitisse crediderint, conjecturis 
freti quas jampridem V. C. Eicfastaedtius confutavit. 
Nempe in loco Terentii Varronis ubi de uno et vi- 
ginti Lucretii libris mentio fit, jam omnes Lucilium 

legunt; nec obscure ipse monet noster sexti libri 
initio se 

Supremae praescripta ad candida calcis (1), 

scilicet ad stadii metam, creta seu calce notatam, 
jam currere. Necprobabile est Varronem poetse tanto 
junioris quain ipse erat carmina novisse. Quod si 
qusedam Servius ut Lucretiana affert quae nunc in 
poemate frustra requirimus, nonne fallente memoria 
errare potuit? Sed et intercidere potuerunt culpa 
librariorum nonnuUi versus, quum omnes qui nunc 
exstant Lucretii manuscripti codices inter doctos 
homines constet e duobus Lugduno-Batavis exemplis 
ortos esse; quadratum dico et oblongum, utrumque 
ex eodem vetustiore exemplari descriptum. 

At enim Lucretius cum docet deos in nulla mundi 
parte domicilium habere, sic sententiam conclu- 
dit (2) : 

Quare etiam sedes quoque nostris sedibus esse 
Dissimiles debent, tenuest si corpu' deorum (3) ; 
Quse tibi posterius largo sermone probabo ; 

cujusmodi nihil usquam simile habemus; unde coUi- 
gunt viri docti eam quoque carminis partem injuria 
temporis aut hominum periisse. Hoc infitiari nolim, 
quanquam quae probare destinaverat forte iion pro- 
bavit, quum morte immatura opus imperfectum reli- 

(1) Lucret., VI, 92 (Lachm.). 

(2) Lucret, V, 153 seqq. (Lachm). 

(3) Sic Lachmannus scribendum suspicatur. Vulgares edi- 
tiones tenues^ de corpore eorum. Lambinus pro corpore. 

querit, quod, ni fallor, inultis indiciis manifestum 
est. 

Nam postquam universi operis dispositionem lau- 
davimus, fatendum est in singulis partibus rectum 
eum ordinem saepe desiderari, sive res inter se male 
cohaereant, sive iterentur citra necessitatem sen- 
tentiae, similitudines, quin et longae versuum series^ 
quod vitium non in pessimis scriptoribus, nedum 
in tanto poeta, facile feras. £as iterationes, quarum 
exempla plurima sunt (1), quum noUet V* C. For- 
bigerus» ut ipse dicit, « omnem prudentiam , omne 
judicium Lucretio abjudicare, » interpolatoribus , 
more germanico, attribuit. Fuisse enim Antoninorum , 
ut suspicatur vel potius hariolatur, temporibus, qui 
Lucretii poema recenserent ac retractarent, et per- 
saepe suos versus invita Minerva formatos carmini in- 
sererent. Quod aliquando factum non negaverim , 
quum jamdiu pluribus in locis viri docti versus obelo 
notaverint qui a lectore philosopho margini ad- 
scripti inde in contextum poematis transierint (2). 
Sed nequaquam velim de omni re ita judicare ut 
quidquid male ordinatum, quidquid sine causa re^ 
petitum, id omne, cum Lachmanno, Lucretio aufe- 



(1) Yide Lemaire, 1. 1, p. 83. 

(2) In longissimo hajus generis loco (III , 806-829) ubi quss 
de mundo alias dicuntur (V, 351 seqq.) ad animum men^ 
temque humanam referuntur, nemo non insulsam transla- 
tionem nescio cujus ardelionis arguit; sed Lachmannus in 
postremis versibus manum Marulli agnoscere se afBrmat. Vide 
Gommentarium^ p. 185. 



i 

ram, infelicem alterius laborem incusem. Nempe in 
quibusdam ipsum poetam deprehendere mihi videor, 
tentabunda manu locum egregium nunc huc, nunc 
illuc transferentem, quaerentem ubi melius se ha- 
beant nonnulli versus, expendentem quid in diversis 
partibus valeant atque eflficiant. Quod non dubitan- 
dum est quin optime vidisset atque elegisset vir 
tanti ingenii, nisi supremam manum operi admo- 
vere mors prohibuisset. 

Cujus rei unum afferam exemphim, in quo, ni 
fallor, mirum in modum, quanquam diversa ra- 
tione, erraverunt clari viri. Nemo est quin me- 
moria praestantissimos illos versus teneat quibus 
poeta se « avia Pieridum peragrare loca » dicit, sibi 
insignem coronam poUicetur 

Unde prius nulli velarint tempora Musx, 

causamque aperit cur Musseo melle res paulo tris- 
tiores, et a quibus vulgus abhorreat, contingere in- 
stituerit ; hunc autem locum bis legi omnes sciunt, 
in media dico primi libri parte, mox in quarti 
exordio (1), nisi quod prius cum praecedentibus con- 
tinuatur, posterius vero per se stat. Inde uterque 
communi voce interpolatorem arguere. At vide ju- 
dicii varietatem. Forbigerus posteriorem locum so- 
lum genuinum esse arbitratur, priorem ad hujus 
imitationem fabricatum, « absonum autem et incon- 
cinnum » . Lachmannus contra ; nam quum jure 

(i) Lucrel., I, 926 seqq. — IV, 1 seqq. (Lachm.). 

contenderit hos versus, ut a Macrobio in primo 
libro, ita a Nonio in quarto lectos fuisse, eamque 
iterationem, si poetae adscribenda sit, pauperis in- 
genii ac nullius judicii fuisse, quorum neutrum in 
Lucretium cadit, inde coUigit poematis editorem , 
quuin nullum libro quarto prooemium a Lucretio 
scriptum haberet, locum praestantissimum e primo 
Ubro in hunc usum repetiisse. Quod, docti viri pace 
dixerim, credat Judeeus Apella^ non ego, Nam unde 
isti editori ea venire potuerit audacia ut pro sua 
libidine tanta commutaret, ea stultitia, ut quae emen- 
dare vellet absurda vitiaret repetitione? Hoc pro- 
fecto non in Poliniaco suo fecisset Rothelinus, qui 
amici sparsas ac confusas schedas in hunc quem 
habenms ordinem disposuit; neduiii credam in Lu- 
cretio fecisse Ciceronem^ Quintum dico, non Marcum, 
nam sic Hieronymi testimonium prius interpretatus 
est Lachmannus, quem plures inde secuti sunt (1), 
sed in studiis poeticis, non minus quam frater erat^ 
versatissimurn. 

Cur autem in re tam facili adeo laborat vir saga- 
cissinms ac doctissimus? Cum ipse fateatur eos vpr- 
sus ab utroque loco non alienos esse, Lucretium 
autem opus suum non absolvisse, qui fit ut non vi- 
deat quod in oculos, ut ita dicam, incurrit , scilicet 
poetam ipsum quum pulcherrimos versus in primo 
libro scripsisset, et postea prooemium libro quarto 

(1) Vide elegantem commentationem Rndolphi Bouterwek, 
Lucretianx quxstiones grammaticx et criticse. Halis Saxo- 
num, 1861, p. 3. 

pro suo more queereret, vidisse jam opus factum si 
e priore loco mutuaretur ? Non tamen prius scripta 
delevit, incertus, ut opinor , utrum utro loco me- 
lius esset; tum subiit seu furor ille de quo Hiero- 
nymus loquitur, seu desperatio (qualicumque e causa 
orta sit) quae miserum ad id iropulit ut sua manu 
mortemsibi conscisceret. Invenerunt amici in schedis 
duos locos, et nobis quales erant servaverunt ; quod 
pro meo judicio recte ac probe fecerunt, nedum 
suam, non Lucretii mentem, cum posteris commu- 
nicarent. 

Admonet vero nos illiid quarti libri prooemium 
ut de ceteris loquamur. Jam de primo pauca dixi- 
mus (1 ) , cujus exemplum apud Parmenidem invenerat 
noster; nec non Erapedocles unumquemque twv 
4>u(jix(ov librum splendido exordio videtur exorna- 
visse^ nam nobilem eam ad Calliopeam invocationem 
quam servavit Origenes (2) librum tertium aperuisse 
crediderim. Quos feliciter secutus noster sex iilis 
prsestantissimis prooemiis opus suum exornavit, quo- 
rum bona pars in laude magistri Epicuri praedicanda 
vepsatur; exemplumque ipse fuit Virgilio, qui sin- 
gulas Georgicorum partes numinum agrestium , et 
Augusti , et Maecenatis invocatione orditur, tertio 
autem libro, ut nuper Lucretium quarto vidimus, 
de se , de sua gloria , de via quam tentandam sibi 
proposuit ita loquitur , ut neminem iateat imitatio. 



(1) Vide p. 14 seqq. 

(2) Empedoeles apud Mullach., 383-386. 

Neque his solis ornamentis noster tristitiam mate- 
teriae quam elegerat exhilarare ac legentes delectare 
studuit, sed et illis similitudinibus, descriptionibus, 
iTreKjo^ioic quae jam laudavimus. Ea nempe consulto 
consilio ita certis locis disponit ut nunquam longius 
sit per argumenta sicca atque diflicilia iter ad ea, ut 
ita dicam, diverticula. Quam artem non minori stu- 
dio ac felicitate Virgilius imitatus est , quippe qui 
Atheniensium pestilentiam armentorum ac gregum 
autumnali morbo, ut in palaestra, semulatus esse 
videatur. 

Sed dum in multis Lucretium imitaretur Maro,lu- 
culento exemplo edoctus multa quoque vitavit a poesi 
prorsus aliena, quse scholarum doctrinam nimio 
plus redolebant. Nam quum toto animo in id incum- 
bat noster ut Memmium sutim doceat, persaepe more 
magistrorum discipulum appellat, ut attentum, do- 
cilem ac memorem faciat : 

Dicam, tu percipe dicta. 

Tu fac ne ventis verba profundam. 

Principio hoc dico. .... 

Quod si aliquis forte credit 

Quod quoniam vinco fieri, nunc esse probabo. 
Illud iu his rebus quoque te cognoscere avemus. . . . 
Illud in his observatum quoque rebus habere 
Convenit et memori mandatum mente teuere (1). 

Quse ut in ludo apta ac convenientia , ita in car- 
mine, licet Hesiodeis exemplis forsan defendi possint, 
taedii plena atque inimica voluptati esse affirmaverim . 

(1) Lucret., IV, 880, 931, 724 j II, 225, 748, 216, 581; 
aq multis aliis in locis. 

In his vero ut in aliis non obliviscendum est Lucre- 
tiuni artera didascalici poematis apud Romanos in- 
choavisse, Vii^ilium perfecisse. 



Vlll. 



Nunc ut prsenuntiatum opusperficiam, dedicendi 
^ genere quo usus est Lucretius dicendum. In quo 
tamen nemo ame exspectabit, quicumque titulum 
hujus libelli meminerit^ ut quidquid de ea re quaeri 
possit fusius ac singillatim pertractem. Non enim de 
latinse linguae aut versificationis historia, sed tantum 
de philosophico poemate dissero. Non igitur expen- 
dam, nisi intransitu, qualem ab Ennio sermonem 
patrium acceperit noster , quibus inventis ipse dita- 
verit, quem locum in his latinae seu poesis, seu lin- 
guae, gradibus ac processibus obtineat ; ad id totum 
me confero quod mei argumenti est , quomodo 
latina poesis a Lucretio philosophorum doctrinas 
exprimere didicerit , quatenus in ea re perdifficili 
quidem ac periculi plena profecerit. 

Primus enim Lucretius, ut de se bis jure ac me- 
rito jactavit , longum poema de philosophia apud 
Romanoscondidit. Quanquam jam muiti, utdiximus, 
in operibus alius generis multa versibus protulerant 
quae ad philosophiam pertinerent. Nempe Ennius 
non Epicharmum modo scripserat, sedetEvhemeride 
diis Hbrum latine verterat ; et in tragoediis saepe per- 

sonarum ore sententias eas pronuntiaverat quas a 
philosopho loquente audire possimus (1). Quem se- 
cutus Pacuviiis multa de fortuna et casu in fabula 
incerti nominis disserebat, quae « infirmai rationis » 
insimulat TuUius (2) ; et in Chryse physicum indu- 
cebat satis luculente , eodem teste Tullio (3), ea 
dicentem quae Lucretium expressisse crediderim : 

Quidquid est hoc, omDia animat, format, alit, auget, creat, 
Sepelit recipitque in se omnia, omniumque idem est pater. 

Nam quae hic de mundo, eadem saepius in Lucretio 
de terra matre dicta legimus, quae 

Dubio procul esse videtur 
Omniparens eadem rerum commune sepulchrum (4) ; 

nisi forte nterque Xenophaneum illud imitatus sit : 

quod jam ^Eschylum in Choephoris fere constat mu- 
tuatum esse (6). Et quo minus dubitemus quin phi- 
losophorum sententiae non modo doctos et eruditos 
Romanos sed et plebeculam valde delectaverint, ipsi 
comoedi multa de genere hoc fabulis vel ad risum 
aptissimis immiscebant. 

Est profecto Deus, qui quffi nos gerimus auditque et videt , 

(1) Vide exemplum rei, pag. 43. 

(2) Cic, adHerenn., II, 23. 

(3) Cic, de Divinat,^ I, 57. 

(4) Lucret., V, 258 (Lacbm.). 

(5) Xenophan., apud MuUach. fragm. 8. 

(6) iEschyl., Choeph., 125, 126. 

exclamat in Capfwis Tyndanis (1), conlrarias En- 
niano Telamoni partes agens. Nihil mirum igitur 
si in Satiris Lucilium tam saepe philosophantem 
videmus, praeclare de virtute, lepide de iis qui 
fabulis poetarum plus nimio credulos se praebent lo- 
quentem , 

Ut pueri infantes credunt signa omnia ahena 
Vivere et esse homines, sic isti omnia ticta 
Vera putant, credunt signis cor inesse ahenis (2). 

Quos versus, si unam aut alteram rubiginis maculam 
efTrices, jam pro Lucretianis nemo non accipiat. 

Sed aliud est brevem sententiam tribus aut qua- 
tuor versibus scribere , aliud longo carmine doctri- 
nam totam certa ratione ac via exponere. Cujus pro- 
positi diiFicultas ne nos lateat ipse admonet poeta : 

Nec me animi fallit Graiorum obscura reperta 
DifOcile inlustrare Latinis versibus esse, 
Multa novis verbis prsesertim cuni sit agendum 
Propter egestatem linguae et rerum novitatem (3). 

Mox eadem queretur Tullius , quanquam prosa 
oratione, non poesis vinculis illigatus scribat, et per- 
saepe nimia aemulatione gloriae latinam hnguam non 
modo non inopem esse contendat, sed graeca etiam 
locupletiorem (4). 

(1) Plaut, Ca;?^., 247. 

(2) Lactant., Divin. InstiL, I, 22. Notiius, verb. infans. 
Hunc locum admirabatur ac sibi vertendum proponebat de- 
siderandus noster Andre Chenier (vid. edit. Charpentier, 
1852, pag. 198.) 

(3) Lucret., 1, 136 (Lachm.). 

(4) Cic, de Finib., I, 3; in, 2; deNat. />., I, 4. At contpa 

Non igitiir mirandum est si graeco verbo semel, ut 
saepissiine Tullius, usus est noster, quum Anaxagorae 
6[ji.oio(xepeiay sua ei lingua dicere non concederet « pa- 
trii sermonis egestas. d Quod tamen vellem in car- 
mine non fecisset; quin et omnia illa Graecorum 
commenta, non tantum poeticis omamentis, sed et 
paene cognitione indigna, plane reliquisset. Sic c//- 
namen primus et unus, ni fallor, « novum rei no- 
men » protulit, ut tyiv xXtertv Epicuri latine redderet, 
quam haud scio an melius TuUius declinationem. 

Alia autem verba non linguae egestate, sed nume- 
rorum necessitate primus et unus videtur immuta- 
visse, sensile^vo sensibili, tactile protangibili,/?/7>i- 
cipiale pro principali ; sic insensile et intactile. At 
sequentes poetoe verba simul cum rebus spreverunt. 
Nec felicior fuit ille sensifer motus cujus sine dubio 
auctor habendus est. 

Hoc enim crediderim Lucretium non vidisse lati- 
nam linguam non eam esse quae verba nova, graeco- 
rum more, libenter fingeret, voces notas conso- 
ciando ac connectendo. In quo genere audacius 
quam felicius sibi indulsit, quum elephantos angui- 
manos{\\ motus rerum auctificosj ierraiS frugiferen^ 
fesy fetus frugiparos^ terriloqua vatum dicta, homi- 
nes cdecigenos diceret. Nonniilla tamen non dedignati 
sunt posteri. Montivagas feras dixerat noster (I,4o4); 
TuUius « bestiarum montivagos atque silvestres cur- 

de egestate lingusB latinse, TuscuL, II, 15; de Finib., lllf 15. 
a Nobis in hac inopi lingua....x> 
(1) Lucret., II, 528; Y, 1303. (hsichm.anguimanu8). 

sus (1), » Statius c< Montivagam Dianam (2) »; turi- 
cremas aras negligere nuUo pacto potuit, qui aurum 
e stercore Ennii coUigebat Virgilius (3). Vellem et 
JluctifragumViXXxxs (I,3o5); innubilum aera (III, 21); 
lauricomos montes (VI, iSa); canum levisomna corda 
(V, 864) ; sua\^idicos versus (IV, 180) ; silvifraga venti 
flabra (I, 277) non contempsisset , digna, nifallor, 
quae non repudiaret qui in tam multis aliis heredita- 
tem Lucretii adiit atque usurpavit. 

Sed de his hactenus, quae fortasse grammaticae com- 
mentationi fuissent reservanda. Neque de arte et 
compositione versuum disseram , in quibus quum 
persaepe Ennio et Lucilio longe doctior ac peritior 
appareat noster, tamen, sive elisiones spectes, sive 
caesuras, sive versuum sectionem et rejecta (quae di- 
cunt) verba, multa ad severiorem elegantiae regulam 
Virgilius conformavit. Pauca autem addam de ver- 
bis translatis atque immutatis, quae non modo ora- 
tionem quasi stellae quaedam , ut ait Tullius, illus- 
trant, sed praecipue poesim,cujus eam propriam esse 
laudein dixerim utres omnes non corporis tantum, 
sed mentis oculis videat. 

Hac ante omnesvi imaginandi excelluitLucretius. 
Seu humanum genus describat oppressum 

Gravi sub religione 
Qu^e caput a coeli regionibus ostendebat, 
Uorribili super adspectu mortalibus instans (4) ; 

(1) Cic, rw5cu/., V, 27. 

(2) Stat., AcMLL, 1, 450. 

(3) Lucret, II, 353. Virg., Mn,y IV, 453. 

(4) Lucret., I, 63 (Lachm.). 

5 

seu januam lethi 

Quae patet itnmani et vasto respectat hiatu (i) ; 

seu raiseros Athenienses quos 

Confertos ita acervatim mors accumulabat (2) ; 

quismagno, imo maximo poetaenon acclaraet^ quippe 
qui res ita nobis praesentes efficiat ut formidine ac 
terrore legentes quasi horreamus? At non tristia 
tantum ac terribilia nobis ostendit ; nam qui « Isetas 
urbes pueris florere » depingit , 

Frondiferasque novis avibus canere undique silvas (3) ; 
et pastores non magnis opibus corpora curantes 

In gramine molii 
Propter aqu20 rivum sub ramis arboris altae, 
Praesertim cum tempestas arridet, et anni 
Tempora conspergunt viridantes floribus hefbas (4) ; 

nec non et coeli pulchritudinem 

Magni coelestia mundi 
Templa, super stellisque micantibus aethera fixum (5) ; 

eum omnia vidisse, omnia intellexisse quae poetae et 
phiiosopho videnda atque intelligenda sunt quis 
neget? Philosopho dico, neque enim vere est ille 
philosophus qui in ratiunculis et cavillationibus 



(1) Lucret, V, 375 (Lachm.). 

(2) Lucret., VI, 1263 (Lachm.\ 

(3) Lucret., I, 255 (Lachm.). 

(4) Lucret., II, 29 seq. (Lachm.). 

(5) Lucrei., V, 1204 (Lachm.). 

tempus terit, sed qui mente atque aiiimo omnia quae 
vera sunt complectitur, et quae amanda sunt amat, 
et quae admiranda admiratur. 

Ea nempe rerum intelligentia quas non videt ter- 
renorum oculorum aciesLucretium, Virgilium omnes- 
que veros poetas ad id duxit ut sensus atque affectus 
humanos persaepe vel in inanimis effingerent. Qui 
enim cum non animalia tantum amantia, timentia, 
dolentia ostendunt, sed vel arboribus ac plantis 
quidquid ipsi sentimus, ut ita dicam, commodant, 
quid aliud quam percipiunt atque exprimunt eam 
communem omnium rerum vitam quae per singula 
immensi corporis membra commeat ? Quod non ora- 
tionis artificio fingit atque mentitur poeta, sed ple- 
rumque inscius et invitus, proprio mentis instinctu, 
ac divino illo velut afflatu, sine quo neminem virum 
magnum esse ac prsecipue poetam bonum neminem 
affirmat Tullius (1). 

Inde omnia, quasi spirantia ac viventia, amat 
poeta, ut Deus ipse amat quae creavit ac sustinet. 
Quam omnium rerum fraternam, ut ita dicam, cari- 
tatem in Virgilio omnes mirati sunt ; ea est enim 
praestantissimi poetae quasi propria laus, qua nostrum 
amorem ipse non minus quam admirationem rapit. 
Sed eam in Lucretio multi non agnoverunt, injuria, 
ni me fallat opinio. INon enim Memmiadem modo 
suum suaifi ainicitia colit, sed et mortales aegros amat 
quorum terrores atque cupiditates commiseratur vel 

(I) Cic, de yat. Deor,, 11, 66. De Omt., II, i6. 

quum irridet. Ob id enim Epicurum laudat, quod 
quum miseros videret, 

Veridicis igitur purgavit pectora dictis, 
£t finein statuit cuppedinis atque timorts, 
Exposuitque bonum summum, quo teudimus omnes, 
Quid foret, atque yiam monstravit, tramite parvo, 
Qua possemus ad id recto contendere cursu (1) ; 

et deum nominat qui 

Fluctibus e tantis vitam tantisque periclis 

In tam tranquillo et tam clara luce locavit |^2) ; 



Quo magis hic merito nobis deus esse videtur^ 
£x quo nunc etiam per magnas dedita gentes 
Dulcia permulcent animos solatia vitae (3). 

Ideo religionem detestatur quod « tantum potuit 
suadere malorum. » At non Iphianassse modo mise- 
returpatris jussu trucidatae; sedanimalium doloribus 
tangitur, et vitulum ante aras mactatum dolet, et 

miserae matris lacrimosam imaginem eodem animi 
sensu exprimit quo Virgilius, qui hunc locum sine 
dubio imitatus est. Quin etiam quum terram matrem 
nobis ostendit quae 

Tuto res teneras effert in luminis oras (4), 
aut qua^rit quid primum mollia arva 



(1) Lucret., VI, 24 (Lachm.). 

(2) Lucret., V, 11 (Lachm.). 

(3) Lncret., V, i9 (Lachm.). 

(4) Lucrel., I, 179 (Lachm.). 

Iii luminis oras 
Tollere, et incertis crerint committere ventis (1), 

nonne eam curam agnoscimus qua Virgilius nascentes 
plantas, ut ita dicam, complectitur ac fovet? Quippe 
qui et rem et verba in Georgicis suis amplificando 
receperit nobilissimis illis versibus : 

Inque novos soles audent se germina tuto 
Credere ; iiec metuit surgentes pampinus austros, 
Aut actum ccelo magnis aquiionibus imbrem (2). 

£a sunt igitur quse Racinius noster, ut jam dixi- 
mus, ficta verba nuncupabat, et in quibus aflfir- 
mabat veram esse laudem didascalici poetae. In quo 
erravisse nobis videtur quod ea voluptatis tantum 
causa et solerti industria fieri putabat, nos natura 
ipsa magistra^ qua poetae quod animo sentiunt verbis 
efferunt. Quod si pectus et vis mentis, ut dicit Quin- 
tilianus, dise^tos faciunt, sic e mollitie ac lenitate 
animi, « etlacrimisrerum, » et ea mentequam « tan- 
gunt mortalia >> exundat atque exuberat poesis, non 
solum apud dulcem illum Virgilium, quem Parthe- 
nian, teste Servio, vocabant amici, sed et apud Lu- 
cretium, etsi hic animi virilioris sit, et msesto atque 
acerbo dolore lacrimas (ne uberius profundat, credo) 
cohibere ac combibere videatur. 

(i) Lucret., V, 781 . Sic Lachm.; Lambinus : ientavil credere 
ventis. 

(2) Virgii., Georg., II, 332. 

IX. 



Didicimus , exempla praebente ac velut docente 
Lucretio, poesim adeo non a philosophia, ut multi 
voluerunt, abhorrere, ut contra interse optimecon- 
gruant, dummodo ea sit philosophia quse non in 
obscuritate ac velut in pulvisculo rerum recondita 
se contineat, neque in imis, ut ita dicam , naturae 
visceribus delitescat, sed divina humanaque, ut 
sunt, conterapletur, res non cognitione tantum, sed 
admiratione et amore dignissimas. 

Quae profecto ut non omnis ac sola philosophia 
sit, partem tamen esse philosophiae nemo non fate- 
bitur, nobilissimam sane ac pretiosissimam, e ceteris, 
ut florem et fructum e radicibus, enascentem, et ab 
inferioribus ad sublimiora tendentem. Ad quam, ut 
opinor, non docti tantum homines^ longiore et ex- 
quisitiore studiorum apparatu perpoliti admittendi 
sunt; nam melioris aevi beneficio non jam ii sumus 
qui angustum tantum sapientium circulum agnosca- 
mus, ceteros omnes, ut stultos homunculos (idiotas 
apud Graecos dicebant fastidiosi quidam philosophi) 
omni disciphnae ac doctrinae fructu indignos arbi- 
tremur, etsi secretiores naturae partes accedere, seu 
fortunae, seu frigidioris sanguinis vitio (ut poetae verbis 
utar) nequaquam aut potuerint aut voluerint. Sunt 
enim multi circa nos laboribus et curis impliciti qui- 

biis ad longiora studia otium deficiat ; sunt feniinse, 
sorores uxoresque, animae nostrae pars multo melior, 
quas ut non Hypatias esse, neutiquam tamen earum 
rerum omnino rudes velimus de quibus persaepe 
inter amicos nostri laris hospites mentio fit, prae- 
sertim quum doctrinarum earum is fructus, ea \is 
sit ut prudentiores, meliores, feliciores, quisquis eis 
imbuatur, faciant. Est et immensa illa multitudo, 
pauperum dico ac laborantium, e qua velut vasto e 
gurgite pauci admodum emergimus, quibus paren- 
tum optimorum et Dei omnipotentis beneficio con- 
tigit ut studio ac disciplinae vacaremus. Num illi ta- 
men his animi opibus atque alimentis omnino ca- 
rebunt? At contra ea philosophiae, ut religionis, 
praecipua laus est ut cum multis communicetur, et 
continuo plures sua luce , ut sol radiis , illustret ac 
compleat. 

Ad eos tamen animos, quos dixi, doctrina eru- 
diendos, praeceptis informandos, erroribus ac vitiis 
purgandos, quid ipsa poesi aptius ant potentius esse 
possit, quum delectatione indoctum pariter ac doc- 
tum deleniat , et suavitate capiat , interdum rapiat 
admiratione? Non quod me lateat quid possint aut 
efficiantsacrae orationesde docenda, explicanda, sua- 
denda religione quotidie in templis habitae, quas 
tamen non omnes audire satis possunt, multi his 
temporibus pluribus de causis fastidiunt et asper- 
nantur. Nec magis ignoro quam praestantia , utilia, 
jucunda, saepe philosophia pedestribus sermonibus, 
elegantissimis tamen , docuerit; novi libeilos de fa^ 

milia^de beaUi vita^ quos ne hic ut persaepe alias 
laudem ac praedicem prohibet verecundia , quan- 
quam in omnium manibus esse yelim, quippe qui 
ad id aptissiini sint qui ad bonos sensus , ad con- 
cordiam, ad moderationem , ad sapientiam, seu 
cogitandi veritate, seu dicendi suavitate legentium 
animos impellant. Sed tamen habet in se poesis 
nescio quid quo in mentes facilius insinuet, et al- 
tius penetret, et stabilius inhaerescat (1), et ex 
aliis ad alios communicando transeat , ac velut ipse 
dixit poeta^ « volitet per ora virum. » 

Quam si vim potentissimae ejusdem ac dulcis- 
simae artis ad vera et utiiia enuntianda, falsa funesta- 
que refellenda poetae convertant , quis dubitat quin 
optime, ut de humano genere, sic et de suo nomine 
mereantur? Cui si consulere vehnt, ea nempe certis- 
sima ad laudem via ; quam tamen nonnuUi his tem- 
poribus feliciter ingressi nescio cur deseruerint, 
magno, ni fallor, gloriae suse detrimento. Nam quum 
nostrates laboribus ac necessitatibus districti nil 
jam otiosum admittant , et gliscat in dies earum 
rerum cura quae utiiia sint, inde fit, opinor, ut 
pleraque poesis genera, ab hac nostra vita prorsus 
aliena, languescere aut obsolescere videantur, Mu- 

(1) Quamobrem ad informandos bonis moribus pueros 
multi ssepe praecepta versibus docuerunt , ut apud nostros hor 
mines XVI seculo Pibracus, nostris fere temporibus Morel de 
Vinde, cujus Telrasticha elegantissimis elegis e nostrate lingua 
in latinam vertere non dedignatus estVir Glarissimus Jos.- 
Vict. Le Clerc. De Officiis ad pueros tetrasticha , Lutetise 
Parisiorum, M.DCCG.XVI. 

saeque surdis atque aliud agentibus canant , nisi si 
quae juvenes ad luxum ac voluptatem jam per se 
proniores indigno corrumpant lenocinio. Exoriatur 
autem aliquis qui utile dulci queat miscere, qui 
pulchris atque in memoria hominum victuris ver- 
sibus verum aliquid canat et grande, de Deo , de 
ofticiis, de rairis illis naturoe arcanis quse dies et 
longioris eevi diligentia nobis aperuit; non con^ 
tinuo ac producto poemate ut Lucretius (ne nimia 
postulem), at saltem eo carmine quod mentem ca« 
piat, et in pectus descendat, et aures delectatione 
occupet; Diiboni, qui plausus eum accipient! Quod 
si adeo felici dicendi genere utatur ut non a doctis 
solum hominibus , sed ab omnibus facile possit li- 
bellus intelligiy et feminas ac juvenes dulcedine al- 
liciat, et in artificum officinis recitetur, eique ho- 
minum turbse prosit quos Seneca non servos , sed 
humiles amicos, Christus autem fratres appellari 
voluit , nonne ut maximum beneficium , maxinia 
quoque sit gloria? Ad quam ego, quisquis poesis 
studiosus ac peritus hanc commentationem leget^ 
eum Lucretii exemplo invitare vehm, et quantuhmi 
in me virium est, vocare audeam. 

